open-index/open-wikipedia-markdown huggingface dataset:
మధు శాలిని

**మధు శాలిని** ఒక సినీ నటి, వ్యాఖ్యాత, మోడల్. తెలుగు, తమిళ సినిమాల్లో నటించింది.
## వ్యక్తిగత జీవితం
మధు శాలిని హైదరాబాదులో జన్మించింది. ఆమె తండ్రి హమీద్ వ్యాపారవేత్త. తల్లి రాజ్ కుమారి ఒక న్యాయవాది, శాస్త్రీయ నర్తకి. ఆమె కూడా తల్లి లాగే కూచిపూడి నృత్యం నేర్చుకుంది. తర్వాత ఓ అందాల పోటీల్లో పాల్గొని అందులో గెలుపొందడంతో తన మోడలింగ్ కెరీర్ ప్రారంభించింది.
## వివాహం
మధుశాలిని తమిళ నటుడు గోకుల్‌ ఆనంద్‌ను 2022 జూన్ 16న హైదరాబాద్‌లోని తాజ్‌ హోటల్‌లో వివాహమాడింది.

## కెరీర్
కొద్ది రోజులు టీవీలో వ్యాఖ్యాతగా పనిచేసిన తర్వాత సినిమాల్లో నటిగా మారింది.

2006 లో ఈ.వి.వి సత్యనారాయణ దర్శకత్వంలో అల్లరి నరేష్ హీరోగా వచ్చిన కితకితలు సినిమాతో నటిగా తన కెరీర్ ప్రారంభించింది. అదే సంవత్సరంలో తేజ రూపొందించిన ఒక విచిత్రం, అగంతకుడు సినిమాల్లో నటించింది,. 2007 లో వచ్చిన స్టేట్ రౌడీ అనే ఒక తమిళ రీమేక్ చిత్రంలో నటించింది. తర్వాత కొద్ది రోజులకులో బడ్జెట్ చిత్రమైన *పళనియప్ప కల్లూరి* అనే సినిమాతో తమిళ సినీ రంగంలోకి కూడా ప్రవేశించింది.

తర్వాత ఆమె డి. సభాపతి దర్శకత్వంలో *హ్యాపీ జర్నీ* అనే చిత్రానికి ఎంపికైంది. అదే దర్శకుడు తీయబోయే *పతినారు* అనే తమిళ సినిమాకు కూడా ఎంపికైంది. పతినారు సినిమాకు మిశ్రమ స్పందనలు లభించినా మధుశాలిని నటనకు మాత్రం మంచి మార్కులు పడ్డాయి. ఆమె తరువాతి సినిమా కారాలు మిరియాలుకు సరైన స్పందన రాలేదు కానీ ఆమె నటన పర్వాలేదనిపించింది. ఒక సమీక్షకుడు ఆమె అందంగా ఉండి, మంచి నటన కనబరిచినా ఆమెకు పెద్ద సినిమాల్లో అవకాశాలు రాలేదంటూ వ్యాఖ్యానించాడు. తరువాత ఆమె జాతీయ పురస్కార గ్రహీతయైనా బాల దర్శకత్వంలో *అవన్ ఇవన్* అనే సినిమాలో నటించడం ద్వారా మంచి గుర్తింపు పొందింది. ఈ చిత్రానికి దర్శకుడు పలువురు నటీమణులను ఆడిషన్ చేసినా ఆయనకు తృప్తి కలగకపోవడంతో మధుశాలినిని ఆడిషన్ లేకుండానే ఎంపిక చేశాడు. ఆమె ఇందులో ఓ కాలేజీ విద్యార్థిని పాత్రలో మేకప్ లేకుండా నటించింది. తొలిసారిగా తమిళంలో తన డబ్బింగ్ చెప్పుకుంది.

బాలీవుడ్ లో ఆమె మొదటి సినిమా రాం గోపాల్ వర్మ దర్శకత్వంలో వచ్చిన *డిపార్ట్ మెంట్*. ఈ సినిమాలో ఆమె అమితాబ్ బచ్చన్, సజయ్ దత్, రాణా దగ్గుబాటి సరసన నటించింది. తర్వాత ఆయన దర్శకత్వంలోనే వచ్చిన భూత్ రిటర్న్స్ అనే హారర్ సినిమాలో, మరో రెండు సంవత్సరాల తర్వాత అనుక్షణం అనే థ్రిల్లర్ సినిమాల్లో నటించింది. 2015 లో వచ్చిన గోపాల గోపాల సినిమాలో ఆమె ఓ రిపోర్టరుగా నటించింది. తమిళ సినిమా *తూంగవనం*లో నర్సుగా సీతావలోకనం సినిమాలో *[[సీత]]*గా నటించింది.

## సినిమాలు

## వెబ్ సిరీస్
*9 అవర్స్ (2022)

## మూలాలు

## బయటి లింకులు

వర్గం:తెలుగు సినిమా నటీమణులు
జయమ్ము నిశ్చయమ్మురా

* జయమ్ము నిశ్చయమ్మురా (1989 సినిమా) - జంధ్యాల దర్శకత్వం వహించిన 1989 సినిమా.
* జయమ్ము నిశ్చయమ్మురా (2016 సినిమా) - 2016 సినిమా
షేక్ ముజిబుర్ రహ్మాన్

**షేక్ ముజిబుర్ రహ్మాన్** (; Bengali pronunciation:&nbsp;[*Shekh Mujibur Rôhman*]) (1920 మార్చి 17&nbsp;– 1975 ఆగస్టు 15) బంగ్లా రాజకీయ నాయకుడు. బంగ్లాదేశ్ వ్యవస్థాపక నేత. దేశానికి అధ్యక్షునిగా రెండు సార్లు వ్యవహరించారు,  1972 నుంచి 1975 వరకూ స్ట్రాంగ్ మేన్ ప్రీమియర్ గా వ్యవహరించారు. రహ్మాన్ అవామీ లీగ్ నాయకుడు. ఆయనను ప్రముఖంగా **బంగబంధు** అని వ్యవహరిస్తారు. బంగ్లాదేశ్ విమోచనోద్యమంలో ప్రధాన నాయకుడన్న ప్రశస్తి పొందారు, 20వ శతాబ్దికి చెందిన పలువురు జాతిపితలతో ఆయనను పోలుస్తూంటారు. ఆయన కుమార్తె షేక్ హసీనా వాజెద్ బంగ్లాదేశ్ ప్రస్తుత ప్రధాని.

సామ్యవాది అయిన రహ్మాన్ తన విశిష్టమైన, ఆకర్షణీయమైన ప్రసంగ శక్తి వల్ల అవామీ లీగ్ లోనూ, తూర్పు పాకిస్తానీ రాజకీయాల్లోనూ ఉన్నతస్థానాలకు వేగంగా చేరుకున్నారు. తూర్పు పాకిస్తాన్ ప్రావిన్సులో మెజారీటీ అయిన బెంగాలీలపై పాకిస్తాన్ లో సంస్థాగతంగా చూపిస్తున్న జాతివివక్షను వ్యతిరేకించే నాయకునిగా ఆయన పేరొందారు. వర్గాల మధ్య ఉద్రిక్తలు తారాస్థాయికి చేరిపోయినప్పుడు, ఆయన 6-అంశాల స్వయం ప్రతిపత్తి పథకాన్ని రూపొందించగా, దేశద్రోహం చట్టం ప్రయోగించి ఫీల్డ్ మార్షల్ ఆయూబ్ ఖాన్ ప్రభుత్వం ఖైదుచేసింది. 1970ల్లో నిర్వహించిన పాకిస్తాన్ తొలి ప్రజాస్వామ్య ఎన్నికల్లో అవామీ లీగ్ ను గెలుపు దిశగా నడిపించారు. మెజారిటీ సాధించినా సైనిక నియంతలు రహ్మాన్ ను ప్రభుత్వం ఏర్పాటు చేసేందుకు ఆహ్వానించలేదు. ఈ పరిణామాలతో తూర్పు పాకిస్తాన్లో ప్రజల ఆందోళన శాసనోల్లంఘన రూపాన్ని తీసుకోగా 1971 మార్చి 7లో చేసిన చారిత్రాత్మకమైన ప్రసంగంలో బంగ్లాదేశీ స్వాతంత్ర్య పోరాటాన్ని ప్రకటించారు. 1971 మార్చి 26న పాకిస్తానీ సైన్యం ప్రజల నిరసనలకు ప్రతిస్పందిస్తూ ఆపరేషన్ సెర్చ్ లైట్ ఏర్పరిచి, దానిలో భాగంగా ప్రధానిగా ఎన్నికైన రహ్మాన్ ను అరెస్టు చేసి, పశ్చిమ పాకిస్తాన్ జైల్లో ఏకాంతవాస శిక్ష వేశారు,  1971 బంగ్లాదేశ్ జాతిహననంలో భాగంగా బెంగాలీ ప్రజలు, విద్యార్థులు, మేధావులు, రాజకీయ నాయకులు, సైనిక తిరుగుబాటుదారులను హత్యచేశారు. బంగ్లాదేశ్ విమోచనం తర్వాత రహ్మాన్ ను పాకిస్తానీ ఖైదు నుంచి విడుదల చేయగా, జనవరి 1972లో ఢాకా చేరుకున్నారు.

కొత్తగా ఏర్పడ్డ దేశానికి స్వీకరించిన పార్లమెంటరీ విధానంలో రహ్మాన్ ప్రధానమంత్రి అయ్యారు. ఆయన ప్రభుత్వం సామ్యవాదం, మతరహిత ప్రజాస్వామ్యాలను దేశ విధానాలుగా చట్టం చేశారు. 1973లో జరిగిన తొలి సాధారణ ఎన్నికల్లో అవామీ లీగ్ భారీ మెజారిటీతో విజయం సాధించింది. ఏదేమైనా రహ్మాన్ విపరీతమైన నిరుద్యోగం, పేదరికం, లంచగొండితనం ఎదుర్కోవాల్సి వచ్చింది. 1974లో కరువు వచ్చింది. దేశీయ మైనారిటీలకు రాజ్యాంగపరమైన గుర్తింపు నిరాకరించడం, భద్రతా దళాలు-మరీ ముఖ్యంగా జాతీయ భద్రతా బలగం పారామిలిటియా పాల్పడుతున్న మానవ హక్కుల హననం వంటివి ప్రభుత్వాన్ని తీవ్ర విమర్శలకు గురిచేశాయి. పెరుగుతున్న రాజకీయ ఆందోళనల మధ్య రహ్మాన్ ఏక పార్టీ సామ్యవాద పాలనకు 1975 జనవరిలో తెరతీశారు. ఆరు నెలలకు ఆయనను, ఆయన కుటుంబంలో చాలామందినీ తిరగబడ్డ సైనికాధికారులు సైనిక తిరుగుబాటు సమయంలో చంపేశారు. ఆపైన మార్షల్ లా ప్రభుత్వం ఒకటి ఏర్పడింది.

2004లో బిబిసి బెంగాలీ అభిప్రాయ సేకరణలో రహ్మాన్ సార్వకాలికంగా అతిగొప్ప బెంగాలీగా ఎన్నికయ్యారు.

## Notes

వర్గం:1920 జననాలు
వర్గం:1975 మరణాలు
జయమ్ము నిశ్చయమ్మురా (2016 సినిమా)

**[[జయమ్ము నిశ్చయమ్మురా]] ** 2016లో కనుమూరి శివరాజ్ దర్శకత్వంలో విడుదలైన తెలుగు చిత్రం. శ్రీనివాస రెడ్డి, పూర్ణ ఇందులో ముఖ్యపాత్రలు పోషించారు.
## కథ
సర్వేష్‌ అలియాస్‌ సర్వమంగళం కరీంగనర్‌లోని సదాశివపల్లెలో తన తల్లితో కలిసి ఉంటాడు. ప్రభుత్వ ఉద్యోగాల కోసం అన్నీ ప్రయత్నాలు చేస్తుంటాడు.అయితే సర్వమంగళం(శ్రీనివాసరెడ్డి) మూఢనమ్మకాలను కూడా బాగా నమ్ముతుంటాడు. సర్వ మంగళం మూఢనమ్మకాలను, అమాయకత్వాన్ని పితా(జీవా) క్యాష్‌ చేసుకుంటూ ఉంటాడు. ఉద్యోగ ప్రయత్నంలో భాగంగా సర్వమంగళంకు కాకినాడ మున్సిపల్‌ కార్యాలయంలో ఉద్యోగం వస్తుంది. ఉద్యోగం కోసం ఆనారోగ్యంతో బాధపడే తల్లిని విడిచిపెట్టలేక, తల్లి కోసం తొందరగా ట్రాన్స్‌ఫర్‌ పెట్టుకుని కరీంనగర్‌కు వచ్చేస్తానని తల్లికి మాట ఇచ్చి బయలుదేరుతాడు సర్వమంగళం. కాకినాడ చేరుకున్న సర్వమంగళం అమాయకత్వాన్ని చూసి అందరూ అతన్ని చిన్నచూపు చూస్తుంటారు.
 
ఓ రోజు రాణి(పూర్ణ)ని ప్రేమలో పడ్డ సర్వమంగళం ఆమె సమాధానం కోసం ప్రయత్నాలు ప్రారంభిస్తాడు. సర్వమంగళం పనిచేసే మున్సిపల్‌ కార్యాలయం పక్కనే ఉన్న మీ సేవ ఆఫీస్‌లో పనిచేసే రాణికి ఓ నర్సరీ ప్రారంభించాలనే కోరిక ఉంటుంది. సర్వమంగళం భయంతో రాణికి తన ప్రేమను వ్యక్తం చేయలేకపోతాడు. ఓ రోజు ధైర్యం చేసి తన ప్రేమను చెప్పాలనుకుంటున్న తరుణంలో రాణి మరెవరినో ప్రేమిస్తుందని తెలుస్తుంది. ఇంతకీ రాణీ ప్రేమించేదెవరిని? సర్వమంగళం తన ప్రేమను గెలిపించుకున్నాడా? జె.సికి, సర్వమంగళంకు ఉన్న గొడవేంటి? అనే విషయాలు మిగతా కథలో భాగం.

## తారాగణం
* సర్వేష్ అలియాస్ సర్వమంగళం గా శ్రీనివాసరెడ్డి
* రాణి గా పూర్ణ
* జె. సి గా రవివర్మ
* శ్రీవిష్ణు
* సర్వేష్ తల్లి గా డబ్బింగ్ జానకి
* కృష్ణ భగవాన్
* పోసాని కృష్ణమురళి
* హోటల్ సర్వరు గా గుండు సుదర్శన్
* ప్రభాస్ శ్రీను
* కారుమంచి రఘు
* పితా గా జీవా
* ప్రవీణ్
* రాహుల్ రామకృష్ణ
* జోగి బ్రదర్స్‌
* జి. వి. నారాయణరావు

## సాంకేతికవర్గం
*సమర్పణ: ఎ.వి.ఎస్‌.రాజు
*నిర్మాణ సంస్థ: శివరాజ్‌ ఫిలింస్‌
*ఆర్ట్‌: రఘుకులకర్ణి
*కూర్పు: వెంకట్‌,
*సంగీతం: రవిచంద్ర
*నేపథ్య సంగీతం: కార్తీక్‌ రోడ్రిగ్వెజ్‌
*చాయాగ్రహణం: నగేష్‌ బానెల్‌
*నిర్మాతలు: శివరాజ్‌ కనుమూరి, సతీష్‌ కనుమూరి
*రచన, దర్శకత్వం: శివరాజ్‌ కనుమూరి

## మూలాలు

## బయటి లంకెలు

వర్గం:2016 తెలుగు సినిమాలు
ఒమర్ అలీ సైఫుద్దీన్ 3

ఒమర్ అలీ సైఫుద్దీన్ 3 (పూర్తి పేరు సుల్తాన్ హాజీ ఒమర్ అలీ సైఫుద్దీన్ సాధుల్ ఖైరీ వాద్దీన్; 1914 సెప్టెంబరు 23 – 1986 సెప్టెంబరు 7) బ్రూనై దేశానికి 28వ అత్యున్నత పాలకుడు ,  సుల్తాన్, 1950 జూన్ 4 నుంచి 1967 అక్టోబరు 3లో ఆయనను సింహాసన భ్రష్టుణ్ణి చేసేవరకూ బ్రూనైని పరిపాలించారు. బ్రూనై దేశానికి తొలి రక్షణ మంత్రిగా కూడా పనిచేశారు. ఆయనను **ఆధునిక బ్రూనై నిర్మాత**,  **కవిరాజు**,  **స్వాతంత్ర్య పితామహుడు**,  **బ్రూనై నెగెరా జికిర్ పిత**గా గౌరవిస్తారు.**<br>
**

## తొలినాళ్ళ జీవితం
బ్రూనై నగరంలోని కోటా ప్యాలెస్ లో ఒమర్ అలీ సైఫుద్దీన్ 1914 సెప్టెంబరు 23న జన్మించారు. సుల్తాన్ మహమ్మద్ జమాలుల్ అలాం 2, రాజా ఇస్తేరీ ఫాతిమా దంపతుల పదిమంది సంతానంలో ఆయన రెండవవారు. ఆయన అన్న అహ్మద్ తాజుద్దీన్ తర్వాత సుల్తాన్ అయ్యారు.

## వృత్తి జీవితం
ఒమర్ అలీ సైఫుద్దీన్ 1932 నుంచి 1936 వరకూ బ్రిటీష్ మలయాలోని పెరాక్ లోని మలయ్ కాలేజ్ కౌలా కంగ్సార్లో చదువుకున్నారు. మలయాలో విద్యాభ్యాసం ముగించుకున్నాకా ఆయన 1936లో బ్రూనై తిరిగివచ్చి కౌలాలా బెలైట్ వద్ద అటవీ శాఖలో క్యాడెట్ అధికారిగా చేరారు. ఈ ఉద్యోగం మారుమూల పల్లెటూర్లలో ప్రజలకు సన్నిహితంగా పనిచేసే అవకాశం ఇచ్చింది. ఆ క్రమంలో ప్రజల సమస్యలు, వారి ఆశలు తెలుసుకోగలిగారు.

1938లో న్యాయ విభాగానికి బదిలీ అయ్యారు. క్రిమినల్, సివిల్ ప్రొసీజర్ కోడ్ ను అసిస్టెంట్ బ్రిటీష్ రెసిడెంట్ హ్యూగ్స్ హాలెట్ వద్ద నేర్చుకున్నారు

1941లో బ్రిటీష్ రెసిడెంట్ కార్యాలయంలో నిర్వాహకునిగా పనిచేశారు. ఈ సమయంలో హెచ్.ఎఫ్.స్టాల్లే వద్ద ఆంగ్లం నేర్చుకున్నారు.

రెండవ ప్రపంచ యుద్ధ కాలంలో జపనీస్ ఆక్రమణ సమయంలో జపనీస్ గవర్నర్ కార్యాలయంలో జపనీస్ సబ్ డిస్ట్రిక్ట్ కమాండర్ కిమురాకి సెక్రటరీగా పనిచేశారు.

యుద్ధానంతరం 1947లో బ్రూనై స్టేట్ కౌన్సిల్ సభ్యునిగానూ, షరియా కోర్టు ఛైర్మన్ గానూ నియమితులయ్యారు.

గ్రామీణ ప్రాంతాల్లో నిజ-నిర్ధారణ పర్యటనలను సూచించిన రాజకుటుంబ సభ్యుల్లో ఆయనే మొదటివారు.

## సింహాసనానికి వారసత్వం
మగపిల్లలు వారసులుగా లేని ఆయన అన్న సుల్తాన్ అహ్మద్ తాజుద్దీన్ 1950 జూన్ 4న మరణించడంతో 1950 జూలై 6న ఒమర్ అలీ సైఫుద్దీన్ ను బ్రూనై సుల్తాన్ గా ప్రకటించారు.

బ్రూనై దేశానికి సుల్తాన్ డాన్ యాంగ్ డి-పెర్తువాన్ గా 1951 మే 31న పట్టాభిషిక్తుడయ్యాడు. పట్టాభిషేకం సందర్భంగా ఆయనకు ఎలిజబెత్ రాణి ఆనరరీ కంపానియన్ ఆఫ్ ద మోస్ట్ డిస్టింగ్విష్డ్ ఆర్డర్ ఆఫ్ సెయింట్ మైకేల్ అండ్ సెయింట్ జార్జ్ అన్న గౌరవం ప్రసాదించారు. 1951 సెప్టెంబరులో సుల్తాన్ అయ్యాకా తొలిసారిగా మక్కా యాత్ర చేశారు, మరోసారి ఏప్రిల్ 1962లో చేశారు.

## కృషి
సుల్తాన్ ఒమర్ అలీ సైఫుద్దీన్ 3 నాయకత్వంలో బ్రూనై క్రమంగా స్వయం పాలన సాధించింది, ఐతే విదేశీ వ్యవహారాలు, రక్షణ బ్రిటీష్ ప్రభుత్వ అధీనంలోనే ఉన్నాయి. 1959లో ప్రవేశపెట్టిన రాజ్యాంగం రెసిడెంట్ పరిపాలనకు ముగింపు పలికి, సుల్తాన్ అంతర్గత సార్వభౌమత్వం ప్రారంభించింది. తద్వారా ఆయన బ్రూనై ప్రభుత్వానికి అత్యున్నత కార్యనిర్వహణ అధినేత అయ్యారు. ఆర్థిక, నిర్వహణ పరమైన అంశాల్లో నిర్ణయాత్మకంగా వ్యవహరించడం ప్రారంభించారు.

1959లో బ్రిటీష్ రెసిడెంట్ బదులు హైకమీషనర్ వచ్చారు. అప్పటికీ హైకమీషనర్ మతపరమైన, సంప్రదాయికమైన అంశాల్లో తప్ప మిగిలిన అన్ని విషయాల్లో సుల్తాన్ కు సలహా ఇవ్వాల్సివుండేది.

ఆయన కృషి వల్ల పరంపరాగతమైన రాజరికం నుంచి ప్రజల అభిమానం చూరగొని, అభివృద్ధికారకునిగా నిలిచారు. ఆగ్నేయాసియాలోని ఇతర దేశాల స్థాయికి బ్రూనైను అభివృద్ధి చేయడంలో ఆయనకు రాజకుటుంబంలోని అంతర్గత రాజకీయాల నుంచి బ్రిటీష్ ప్రభుత్వం వరకూ చాలా సమస్యలు ఎదుర్కోవాల్సివచ్చింది.

## References


వర్గం:1914 జననాలు
వర్గం:1986 మరణాలు
హీరాకుడ్ ఆనకట్ట

**హీరాకుడ్ ఆనకట్ట** (**Hirakud Dam** - **హీరాకుడ్ డ్యామ్**) అనేది మహానదికి అడ్డముగా నిర్మించబడిన ఒక ఆనకట్ట, ఇది భారతదేశంలోని ఒరిస్సా రాష్ట్రంలో సంబల్పూర్ నుండి 15 కిలోమీటర్ల దూరంలో ఉంది. ఈ డ్యామ్ వెనుక ఒక సరస్సు విస్తరించి ఉంది, హీరాకుడ్ రిజర్వాయర్ 55 కిలోమీటర్ల పొడవు ఉంటుంది. ఇది భారతదేశం యొక్క స్వాతంత్ర్యం తర్వాత ప్రారంభమైన తొలి ప్రధాన బహుళార్ధసాధక నదీలోయ ప్రాజెక్ట్లలో ఒకటి. ఇది భారతదేశంలో అతి పొడవైన ఆనకట్ట. మొత్తంగా దీని ప్రధాన ఆనకట్ట పొడవు 4.8 కిలోమీటర్లు, డైకెస్ లతో కలుపుకొని మొత్తం పొడవు 25.8 కిలోమీటర్లు.

## నిర్మాణం చరిత్ర
1936 యొక్క వినాశకరమైన వరదలకు ముందు, సర్ మోక్షగుండం విశ్వేశ్వరయ్య మహానది డెల్టా ప్రాంతంలో వరదల సమస్య అధిగమించేందుకు మహానది బేసిన్లో నిల్వ జలాశయాల కొరకు ఒక వివరణాత్మక పరిశోధన ప్రతిపాదించారు. 15 మార్చి 1946 న ఒడిశా గవర్నర్ సర్ హవ్థ్రొనె లెవిస్ హీరాకుడ్ ఆనకట్టకు పునాదిరాయి వేశాడు. ఒక ప్రాజెక్ట్ నివేదికను జూన్ 1947 లో ప్రభుత్వానికి సమర్పించారు. పండిట్ జవహర్ లాల్ నెహ్రూ 12 ఏప్రిల్ 1948 న కాంక్రీటు యొక్క మొదటి విడత వేశాడు. ఈ డ్యామ్ 1953 లో పూర్తయింది, అధికారికంగా 13 జనవరి 1957 న ప్రధాని జవహర్ లాల్ నెహ్రూచే ప్రారంభించబడింది. ఈ ప్రాజెక్టు యొక్క మొత్తం వ్యయం 1957 లో రూ.1000.2 మిలియన్లు. వ్యవసాయానికి కావలసిన నీటి పారుదల పాటు విద్యుదుత్పత్తి 1956లో ప్రారంభమయ్యింది, 1966లో పూర్తి సామర్థ్యాన్ని సాధించింది.

## సాంకేతిక వివరాలు

* పొడవు మొత్తం= 25.79 కిలోమీటర్లు 
* పొడవు  = 4.8 కిలోమీటర్లు 
* కృత్రిమ సరస్సు = 743 Sq.కిలోమీటర్లు  
* సాగునీటి ఏరియా(రెండు పంట) = 235477 హెక్టార్ల 
* ఏరియా జలాశయ నిర్మాణం కోల్పోయింది =  
* విద్యుత్ ఉత్పత్తి = 347.5 MW(స్థాపన సామర్థ్యం) 
* ఖరీదు =  Rs.1000.2&nbsp;మిలియన్ (1957లో) 
* టాప్ డ్యామ్ స్థాయి  = R.L 195.680 మీటర్లు
* F.R.L/ M.W.L = R.L 192.024 మీటర్లు 
* డెడ్ స్టోరేజ్ స్థాయి = R.L 179.830 మీటర్లు 
* డ్యామ్లో భూమి పని మొత్తం పరిమాణం = 18,100,000 m³ 
* కాంక్రీటు మొత్తం పరిమాణం = 1,070,000 m³ 
* పరీవాహక = 83400 Sq. కిలోమీటర్లు 

## మూలాలు
ఖుటులున్

thumb|ఒగెడై కుటుంబానికి నాయకుడైన కైదుకు చెందిన టమ్ఘా స్టాంపు చిత్రం.
**ఖుటులున్** (1260 &ndash;&nbsp;1306), ప్రముఖ మంగోలియన్ రాజు కైదు కుమార్తె. ఈమెను ఐగైర్నే,  ఆయురుగ్, ఖోటొల్ సాగన్, ఆయ్ యారుక్ (చంద్ర కిరణాలు అని అర్ధం) అని కూడా పిలుస్తారు. కుబ్లై ఖాన్ సోదర కుమార్తె ఈమె. ఖుటులున్ సైనిక వ్యూహాల అంటే ఆమె తండ్రికి ఎంతో నమ్మకం. మార్కోపోలో, రషీద్ ఆల్-దిన్ లు ఈమె గురించి  తమ పుస్తకాల్లో రాసుకున్నారు.

## జీవితం
1260వ సంవత్సరంలో జన్మించారు ఖుటులున్. పడమర మంగోలియా నుంచి ఆక్సస్ వరకు, ఇటు మధ్య సైబీరియా నుంచి భారతదేశం వరకు విస్తరించి ఉన్న మధ్య ఆసియా ప్రాంతానికి 1280 కల్లా ఆమె తండ్రి కైదు శక్తివంతమైన పాలకునిగా ఉన్నారు.

మార్కో పోలో ప్రకారం ఖుటులున్ మంచి యోధురాలు. డేగ కోడిని ఎత్తుకుపోయినంత సులభంగా ఈమె కూడా శత్రువుల శ్రేణుల్లో దూరి బంధీలను ఎత్తుకురాగలదు అని మార్కో అభిప్రాయం. ఎన్నో యుద్ధాల్లో తండ్రికి సాయపడ్డారు ఖుటులున్. ముఖ్యంగా ఆమె దాయాది సోదరుడు యాన్ వంశానికి చెందిన గ్రేట్ ఖాన్ - కుబ్లై (1260-94) పై చేసిన యుద్ధంలో ఆమె సహకారం కైదుకు ఎంతగానో ఉపయోగపడింది.

తనను పెళ్ళి చేసుకోవాలనుకునే వారు తనను కుస్తీలో ఓడించాలి. ఓడించలేని పక్షంలో తమ గుర్రాన్ని ఆమెకు వదులుకోవాల్సి వస్తుంది అని ఆమె ప్రకటించింది. అలా ఆమె 10,000 గుర్రాలను సంపాదించడం విశేషం.

ఆమె భర్త గురించి సరైన ఆధారాలు లభించడంలేదు. కొందరు చరిత్రకారుల ప్రకారం ఖుటులున్ తండ్రిని చంపేందుకు వచ్చిన ఒక యువకుణ్ణి బంధించిన ఆమె, అతణ్ణి ప్రేమించారనీ, తరువాత వివాహం చేసుకున్నారు. మరికొందరు చోరోస్ వంశానికి చెందిన రాజును వివాహం చేసుకున్నారని వాదిస్తారు. రషీద్ ఆల్-దిన్ తన పుస్తకంలో ఖుటులున్ గురించి రాస్తూ పర్షియాకు చెందిన మంగోల్ రాజు ఘజన్ ను ఆమె ప్రేమించారని వివరించారు.

కైదుకు తన పిల్లందరిలోకీ ఖుటులున్ అంటే చాలా ఇష్టం. రాజకీయాల గురించి అన్ని రకలా సలహాలూ, సహాయాలూ ఆమె నుంచే ఎక్కువగా తీసుకునేవారు ఆయన. 1301లో ఆయన చనిపోవడనికి ముందు చాలాసార్లు తన తరువాత ఖనటే రాజ్యానికి ఖుటులున్ నే రాణిని చేయాలని ప్రయత్నించారు. మిగిలిన బంధువుల  ఒత్తిడి వల్ల ఆయన కోరిక నిజం కాలేదు. ఆమె తండ్రి చనిపోయినపుడు ఖుటులున్ ఒక సోదరుడు ఓరస్ తో కలసి తండ్రి శవాన్ని కాపాడారు. తన సోదరులు చాపర్, బంధువు దువ్వా వంటి వారు అధికారంలోకి రావడానికి ఆమె నిరాకరించడంతో, ఆమెను వారు ఎంతో వ్యతిరేకించారు.

## సంస్కృతిలో ఖుటులున్ జాడలు
thumb|ఖుటులున్ చిత్రం
ఎన్నో ఇటలీ, పర్షియన్ నాటకాల్లో ఉండే టురండాట్ అనే పాత్రకు ఖుటులున్ వ్యక్తిత్వమే ప్రేరణ. మంగోల్ సంస్కృతిలో ఆమె ప్రఖ్యాత యోధురాలిగా ఇప్పటికీ ప్రసిద్ధురాలు. ప్రేమకు లొంగిపోయే మహిళగా ఆమె గురించి చెప్పుకుంటారు. మంగోల్ ప్రజలు ఖుటులున్ గురించి ఎంతో గర్వంగా చెప్పుకుంటారు.

## మూలాలు



వర్గం:మంగోలియా
సంతోష్ శివన్

**సంతోష్ శివన్** (జననం: 1964 ఫిబ్రవరి 8) ఒక ప్రముఖ భారతీయ సినిమాటోగ్రాఫర్, దర్శకుడు, నిర్మాత. 2014 లో సంతోష్ కు భారత ప్రభుత్వం పద్మశ్రీ పురస్కారాన్ని ప్రధానం చేసింది. ఆయన ఇప్పటి దాకా 45 సినిమాలకు, 41 డాక్యుమెంటరీలకు పనిచేశాడు. *[[ఇండియన్ సొసైటీ ఆఫ్ సినిమాటోగ్రాఫర్స్]]* (ISC) సహ వ్యవస్థాపకుడు. సినిమాటోగ్రాఫర్ గా సంతోష్ కు ఐదు జాతీయ పురస్కారాలు లభించాయి. 2014 దాకా మొత్తం 11 జాతీయ పురస్కారాలు, 21 అంతర్జాతీయ పురస్కారాలు సొంతం చేసుకున్నాడు.

## బాల్యం
సంతోష్ శివన్ ఒక కళాకారుల కుటుంబంలో జన్మించాడు. అతని తాత అతనికి చిన్నప్పటి నుంచే సంగీతం, చిత్రకళ బోధించేవాడు. అలా రాజా రవివర్మ చిత్రాల్ని పరిశీలించడం అలవాటు చేసుకున్నాడు. అతని నానమ్మ ఆ చిత్రపటాల వెనుక ఉన్న పురాణ గాథల్ని అతనికి వివరించేది. అలా అతని ఊహాశక్తి కూడా రూపుదిద్దుకుంది. తండ్రి ఖాళీ సమయాల్లో డాక్యుమెంటరీలు నిర్మించేవాడు. సంతోష్ సెలవుల్లో తన తండ్రికి ఇలాంటి కార్యక్రమాల్లో సహాయం చేసేవాడు. అలా తండ్రితో కలిసి దక్షిణ భారతదేశంలో వివిధ ప్రాంతాలు సందర్శించడం అతనికి మంచి ఆసక్తికరంగా ఉండేది. ఇలా తిరుగుతున్నప్పుడే ఆయా ప్రదేశాల్లో జరిగిన జానపద కథల్ని గురించి తెలుసుకుంటూ ఉండేవాడు. తండ్రి శివన్ కూడా సినిమాటోగ్రాఫర్. సంతోష్ అన్న సంగీత్ శివన్ సినీ దర్శకుడు. తమ్ముడు సంజీవ్ శివన్. సంతోష్ తిరువనంతపురంలోని లొయోలా స్కూల్ నుంచి పట్టభద్రుడయ్యాడు.

## కెరీర్

సంతోష్ *ఫిల్మ్ అండ్ టెలివిజన్ ఇన్స్టిట్యూట్ ఆఫ్ ఇండియా* నుంచి శిక్షణ పొందాడు. ఇప్పటి దాకా 45కి పైగా సినిమాలు, 41 డాక్యుమెంటరీలు తీశాడు. అత్యధిక పురస్కారాలు పొందిన సినిమాటోగ్రాఫర్ కూడా ఈయనే. *ఇండియన్ సొసైటీ ఆఫ్ సినిమాటోగ్రాఫర్స్* సహ వ్యవస్థాపకుడు. ఉత్తమ సినిమాటోగ్రాఫర్ గా ఐదు జాతీయ పురస్కారాలు పొందాడు. అవి 1991 మలయాళ సినిమా *పెరుంతచ్చన్*, 1991లో మలయాళ సినిమా *మోహినియాట్టం*, 1996 లో వచ్చిన బహుభాషా చిత్రం కాలాపానీ, 1998లో తమిళ సినిమా *ఇరువర్* (తెలుగులో ఇద్దరు), 1999లో హిందీ సినిమా దిల్ సే.

దర్శకుడిగా ఆయనకు మొట్టమొదట 1988లో *స్టోరీ ఆఫ్ టిబ్లు* అనే సినిమాకు జాతీయ పురస్కారం లభించింది. 1996 లో ఆయన రూపొందించిన *హలో* సినిమాకు 43వ జాతీయ చిత్రోత్సవాల సందర్భంగా ఉత్తమ బాలల చిత్రం పురస్కారం వచ్చింది.

1997లో సంతోష్ దర్శకత్వం వహించిన *ది టెర్రరిస్ట్* అనే తమిళ చిత్రానికి ప్రపంచ వ్యాప్తంగా గుర్తింపు లభించింది. ఈ సినిమాకు 23వ కైరో అంతర్జాతీయ చిత్రోత్సవాలలో ఉత్తమ దర్శకుడు, ఉత్తమ నటి, ఉత్తమ చిత్రంగా గోల్డెన్ పిరమిడ్ పురస్కారాలను గెలుచుకుంది. 1999లో ఉత్తమ తమిళ చిత్రంగా జాతీయ పురస్కారం గెలుచుకుంది. సూడాన్, సియాటిల్, టొరంటో చిత్రోత్సవాలలో ఈ సినిమాను అధికారికంగా ప్రదర్శించారు. 2000లో సంతోష్ రూపొందించిన *మల్లి* అనే చిత్రం ఉత్తమ పర్యావరణ చిత్రంగా జాతీయ పురస్కారం గెలుచుకుంది. ఇదే సినిమా పోలెండ్ లోనూ, లాస్ ఏంజిలస్ లో జరిగిన పోటీల్లో కూడా పురస్కారాలు గెలుచుకుంది.

## మూలాలు

వర్గం:తెలుగు సినిమా ఛాయాగ్రహకులు
వర్గం:మలయాళీ పౌరులు
వర్గం:పద్మశ్రీ పురస్కార గ్రహీతలు
ప్రవీణ్

* ప్రవీణ్ సత్తారు- తెలుగు సినిమా దర్శకుడు
* ప్రవీణ్ (నటుడు) - తెలుగు సినిమా సహాయ నటుడు
పుట్టుగుంట వెంకట సుబ్బారావు

**పుట్టుగుంట వెంకట సుబ్బారావు** ప్రముఖ రంగస్థల నటులు.

## జననం
వెంకట సుబ్బారావు 1939లో వేమూరు గ్రామంలో రాఘవయ్య, వెంకటలక్ష్మీ దంపతులకు జన్మించారు.

## రంగస్థల ప్రస్థానం
తెలుగుతల్లి నాటకంలోని నాగేశ్వరరావు పాత్రతో రంగస్థలంపై అడుగుపెట్టారు. రాగయుక్తంగా పద్యాలు పాడడంతో వీరికి అమితమైన ఆదరణ లభించింది. అగ్రశ్రేణి నటులందరితో నటించారు. ఈయన నటలుగా రాణించడానికి తుమ్మల ఆంజనేయులు, వేమూరి రామయ్య, శనగవరపు శ్రీరామమూర్తి మొదలైనవారి ప్రభావం ఉంది.

### పోషించిన పాత్రలు
* నారదుడు
* ధృతరాష్ట్రుడు
* శల్యుడు
* నక్షత్రకుడు

### సన్మానాలు
కాకినాడ, నెల్లూరు లలో ధృతరాష్ట్రుడు, శల్యుడు మొదలైన పాత్రలకు సన్మానాలు జరిగాయి.

## ఇతర వివరాలు
గ్రామ పంచాయితీ శాఖలో ఉద్యోగిగా ఉంటూ వేమూరి రామయ్య నాటక సమాజంలో పనిచేశారు.

## మూలాలు
* పుట్టుగుంట వెంకట సుబ్బారావు, నూరేళ్ల తెనాలి రంగస్థలి, నేతి పరమేశ్వశర్మ, పుట. 264.

వర్గం:తెలుగు రంగస్థల నటులు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
బూర నర్సయ్య గౌడ్

**బూర నర్సయ్య గౌడ్**, తెలంగాణకు చెందిన రాజకీయ నాయకుడు, మాజీ పార్లమెంటు సభ్యుడు. వృత్తిరిత్యా వైద్యుడైన నర్సయ్య, లాప్రోస్కోపిక్, స్థూలకాయం, జీర్ణశయాంతర మొదలైనదానిలో వైద్యం చేశాడు. నరసయ్య 20,000 లాప్రోస్కోపిక్ శస్త్ర చికిత్సలు చేశాడు. ప్రత్యేక తెలంగాణ రాష్ట్ర సాధనలో చురుకైన పాత్ర పోషించాడు. తెలంగాణ జాయింట్ యాక్షన్ కమిటీ సభ్యుడిగా కూడా పనిచేశాడు.

## జననం - విద్యాభ్యాసం
బూర నర్సయ్య గౌడ్ 1959, మార్చి 2న తెలంగాణలోని సూర్యాపేటలో జన్మించాడు. అతను ఉస్మానియా మెడికల్ కాలేజీలో వైద్య విద్యను పూర్తిచేశాడు.

## వృత్తి జీవితం
ఆయన ప్రస్తుతం హైదరాబాద్ ఇన్స్టిట్యూట్ లాప్రోస్కోపిక్ సర్జరీ (HILLS) కి డైరెక్టర్ గా ఉన్నాడు. అందేకాకుండా ఆదిత్య హాస్పిటల్, కేర్ హాస్పిటల్ లలో వైద్య సేవలు అందిస్తున్నాడు. బూర లక్ష్మయ్య, రాజమ్మ ఫౌండేషన్ ను స్థాపించి వ్యవస్థాపక చైర్మెన్ గా ఉంటూ పిల్లలు లేని జంటలకు ఉచిత లాప్రోస్కోపిక్ సేవలు అందిస్తున్నాడు. తెలంగాణలోని గ్రామ ప్రాంతాలలో  లాప్రోస్కోపిక్ సర్జరీపై అవగాహన కల్పిస్తున్నాడు.

## రాజకీయ జీవితం
తెలంగాణ ఉద్యమంలో బూర నర్సయ్య గౌడ్ క్రియాశీలక పాత్ర పోషించాడు. ఆయన టీఆర్‌ఎస్‌లో 2013 జూన్‌ 2న చేరి, 2014 లోక్‌సభ ఎన్నికల్లో టిఆర్ఎస్ పార్టీ తరపున *[[భువనగిరి]] పార్లమెంట్ నియోజకవర్గం* నుండి 30,300 ఓట్ల తేడాతో గెలుపొందాడు. స్టాండింగ్‌ కమిటీ ఆన్‌ లేబర్, పార్లమెంటరీ కమిటీ ఆన్‌ వెల్ఫేర్‌ ఆఫ్‌ ఓబీసీస్, కన్సల్టేటివ్ కమిటీ ఆన్‌ మినిస్ట్రీ ఆఫ్‌ స్కిల్‌ డెవలప్‌మెంట్, ఎంట్రప్రెన్యూర్‌షిప్‌ సభ్యుడిగా ఉన్నాడు. 2019 లోక్‌సభ ఎన్నికల్లో కాంగ్రెస్ పార్టీ అభ్యర్థి కోమటిరెడ్డి వెంకటరెడ్డి చేతిలో ఓటమిపాలయ్యాడు. 

బూర నర్సయ్య గౌడ్ 2022 అక్టోబర్ 15న టీఆర్ఎస్ పార్టీకి రాజీనామా చేశాడు. ఆయన 2022 అక్టోబర్ 19న ఢిల్లీలోని బీజేపీ కేంద్ర కార్యాలయంలో కేంద్ర మంత్రులు భూపేంద్ర యాదవ్, జి.కిషన్ రెడ్డి, బీజేపీ తెలంగాణ వ్యవహారాల ఇంఛార్జ్‌ తరుణ్‌ ఛుగ్‌, బండి సంజయ్‌, రాజ్యసభ సభ్యుడు కె. లక్ష్మణ్  సమక్షంలో బీజేపీలో చేరి, కేంద్ర మంత్రి భూపేంద్ర యాదవ్ చేతుల మీదుగా బీజేపీ సభ్యత్వం తీసుకున్నాడు.

2024 భారత సార్వత్రిక ఎన్నికల సందర్బంగా బీజేపీ 2024 మార్చి 02న 195 మంది అభ్యర్థులతో మొదటి జాబితాను విడుదల చేయగా భువనగిరి లోక్‌సభ అభ్యర్థిగా బూర నర్సయ్య గౌడ్‌ పేరును అధిష్టానం ప్రకటించింది. ఈ ఎన్నికలలో తన సమీప ప్రత్యర్థి కాంగ్రెస్ అభ్యర్థి చామల కిరణ్ కుమార్ రెడ్డి చేతిలో 2,22,170 ఓట్ల తేడాతో ఓడిపోయాడు. 

బూర నర్సయ్య గౌడ్ 2025 సెప్టెంబర్ 8న భారతీయ జనతా పార్టీ రాష్ట్ర ఉపాధ్యక్షుడిగా నియమితుడయ్యాడు.

## ఫెల్లోషిప్స్
బూర నర్సయ్య గౌడ్ వివిథ సంస్థలనుండి ఫెల్లోషిప్స్ పొందాడు.
* ఫెల్లో అసోసియేషన్ ఆఫ్ ఇండియన్ సర్జన్స్ (ఎఫ్.ఎ.ఐ.ఎస్)
* ఫెల్లో ఇంటర్ నేషనల్ కాలేజ్ ఆఫ్ సర్జన్స్ (ఎఫ్.ఎ.సి.ఎస్)
* ఫెల్లో మినిమల్ ఆక్సెస్ సర్జన్స్ ఆఫ్ ఇండియా (ఎఫ్.ఎమ్.ఎ.ఎస్)

## పురస్కారాలు
* 1989 లో కేంద్ర ఆరోగ్య శాఖ నుండి ప్రత్యేక సర్జికల్ నైపుణ్యము అవార్డు
* 1990 లో ఉత్తమ సర్జన్ అవార్డు

## మూలాలు

వర్గం:1959 జననాలు
వర్గం:జీవిస్తున్న ప్రజలు
వర్గం:భారతీయ జనతా పార్టీ రాజకీయ నాయకులు
వర్గం:సూర్యాపేట జిల్లా రాజకీయ నాయకులు
వర్గం:సూర్యాపేట జిల్లా వైద్యులు
వర్గం:యాదాద్రి భువనగిరి జిల్లా నుండి ఎన్నికైన లోక్‌సభ సభ్యులు
తుపాకి రంగడు

**తుపాకి రంగడు** 1970, డిసెంబరు 18వ తేదీన విడుదలైన డబ్బింగ్ సినిమా. ఈ సినిమాలో ఉదయకుమార్ ద్విపాత్రాభినయం చేశాడు. 
## నటీనటులు
* ఉదయకుమార్ - భైరవుడు, రంగన్న
* జయంతి - శాంత
* విజయలలిత
* బాలకృష్ణ
* నరసింహరాజు
* నాగప్ప
* రాజానంద్
* ఎ.ఎల్.ఎ.నాయుడు
* రమ
* విజయప్రభ
* ఢిల్లీ బబిత
* శ్యాం మొదలైనవారు.
## సాంకేతికవర్గం
* దర్శకత్వం : ఆమంచర్ల శేషగిరిరావు
* నిర్మాత : సి.హెచ్.ఎన్.వర్మ
* మాటలు, పాటలు : శ్రీశ్రీ
* సంగీతం : సత్యం, మాస్టర్ వేణు
* సమర్పణ : వి.దొరైస్వామి రాజు
* నిర్వహణ : ఎస్.సత్తిరాజు

## చిత్రకథ
భైరవుడు తాను చేయని ఖూనీ నేరానికి జైలు పాలయ్యాడు. శిక్షాకాలంలో భార్య చనిపోయింది. కొడుకు తప్పిపోయాడు. జైలు నుండి విడుదలయ్యాక భైరవుడు తుపాకీ ధరించాడు. తనకా దుస్థితిని కల్పించిన సమాజంపై దాడి సాగించాడు. అనుచరులను పోగుచేసుకున్నాడు. కాలం గడిచింది. గంగన్న అనే ఆసామి వద్ద రంగన్న అనే విశ్వాసపాత్రుడైన నౌకరున్నాడు. అతడు బలాఢ్యుడు, ఉత్తముడు. గంగన్న రెండవభార్య తమ్ముడు భుజంగం ఈ రంగడిని హతమార్చడానికి ప్రయత్నాలు సాగించాడు. అతడికి గంగన్న మొదటి భార్య కూతురు శాంతను వివాహమాడి గంగన్న ఆస్తిని కాజేయాలన్న తలంపు ఉంది. శాంత రంగడికి మనసిచ్చింది. రంగడిపై ఏదో నేరం మోపి అతడిని గంగన్న ఇంటి నుండి తరిమేస్తాడు భుజంగం. ఇంతలో రంగడు భైరవుని స్థావరం చేరుకుంటాడు. ఆ యిద్దరూ తండ్రీ కొడుకులని తెలిసిపోతుంది. భైరవుడు మారిపోయాడు. తుపాకీతో వెళ్లి శాంతకు బలవంతపు పెళ్లిని ఆపి తనవెంట తీసుకువచ్చి కోడలిగా చేసుకుంటాడు. వారి జీవితం హాయిగా సాగి పోతూ ఉంటుంది. కానీ భుజంగం భైరవుని నుండి చీలిపోయిన ముఠాతో చేతులు కలిపి రంగడిపై దాడులు సాగించాడు. భైరవుని చంపి, రంగడి కొడుకును ఎత్తుకు పోతాడు భుజంగం. ఉగ్రుడైన రంగడు తుపాకీ ధరించి తుపాకి రంగడిగా మారతాడు. తన తండ్రిని చంపినవారిపై పగసాధిస్తాడు.

వర్గం:డబ్బింగ్ సినిమాలు
రాణి జింగూ

thumb|220px|రాణి జింగూ

**రాణి జింగూ, **క్రీ.పూ** **201 జపనీస్ ప్రాంతాన్ని పరిపాలించిన సామ్రాజ్ఞి. ఈమెను సామ్రాజ్ఞి దేవేరి జింగూ(రాణి కాబట్టి సామ్రాజ్ఞి అని, ఆమె భర్త అంతకుముందు రాజు కాబట్టీ దేవేరి అని పిలుస్తారు. మహారాణితో సమానమైన సంబోధన ఇది.) అని కూడా అంటారు. చక్రవర్తి  చౌయ్ యొక్క భార్య ఈమె. 201లో జింగూ భర్త చనిపోయిన దగ్గర  నుంచీ 269లో కొడుకు ఓజిన్ అధికారంలోకి వచ్చేవరకూ రాజ్యాధికారిణిగా పనిచేశారు ఆమె. మేయిజీ కాలం వరకూ జింగూను 15వ జపనీస్ సామ్రాజ్ఞిగా లెక్కవేసేవారు. కానీ తరువాత కొందరు చరిత్రకారులు ఆమెను కేవలం రాజ్యాధికారిణిగా పరిగణించారు. అప్పటి నుంచీ ఆమె కొడుకు చక్రవర్తి ఓజిన్ 15వ చక్రవర్తిగా గుర్తింపబడుతున్నారు.

## జీవిత చిత్రణ
జింగూ పరిపాలించిన కాలానికి కచ్చితమైన తేదీలు అందుబాటులో లేవు. చరిత్ర్రకారులు జింగూను ఐతిహాసిక వ్యక్తిగా పరిగణిస్తారు. ఎందుకంటే ఆమె గురించి సరైన ఆధారాలు లేకపోవడమే కారణం. జపాన్ రాజ్య పరిపాలనలోకి జింగూ రావడానికి ముందు ఆమె పేరు ఒకినగతరషి-హైమ్ అని కొందరి వాదన.
center|thumb|400px|''సుకోకా యోషితోషి(1880) గీసిన రాణి జింగూ చెక్క ముద్రణ.''
రాణి జింగూ తన చివరిరోజులు గడిపిన ప్రదేశం గురించి సరైన వివరాలు అందుబాటులో లేవు. కానీ జింగూ అధికారిక సమాధి ప్రస్తుతం నరాలోని మిససగీ-చోలో ఉంది. ఈ రాజసమాధి తాళంచెవి రంధ్రం వంటి ఆకారం గల ద్వీపంలో ఉంది. చుట్టూ నీళ్ళు ఉన్న ఈ ప్రదేశం మధ్యలో ఈ సమాధిని నిర్మించారు.

కిటబటకే చికఫుసా(1293-1354), అరై హకుసకీ(1657-1725)లు రాణి జింగూ మూడవ శతాబ్దానికి చెందిన హిమికో అని అభిప్రాయపడ్డారు. నిహోన్ షోకి అనే ప్రాచీన జపనీస్ పుస్తకంలో హిమికో గురించి ఉండటంతో ఆమే జింగూ అని ఈ చరిత్రకారుల అభిప్రాయం. ఆధునిక చరిత్రకారుడైన నైటో టొరజిరో ఈమెను యామటోహైమ్-నో-మికొటోగా పరిగణించగా, హిగో కుజో రాణి జింగూను యమటో-టోటోహిమోమోసో-హైమ్ గా అభిప్రాయపడ్డారు.

1881లో జపాన్ కరెన్సీపై ముద్రింపబడని మొట్టమొదటి మహిళ రాణి జింగూ. ఈమె అసలు ఫోటోలు లభ్యం కానందున ఎడర్డో చిస్సోన్ గీసిన ఊహా చిత్రాన్ని ఉపయోగించారు. ప్రభుత్వ టంకశాలలో పనిచేసే ఒక మహిళా ఉద్యోగినిని మోడల్ గా పెట్టుకుని ఈ చిత్రాన్ని గీశారు ఆయన. 1908/1914 సంవత్సరాల్లో ముద్రించిన పోస్టల్ స్టాంపులకు కూడా ఈ చిత్రాన్నే ఉపయోగించారు. ఒక మహిళపై విడుదలైన మొట్టమొదటి జపనీస్ పోస్టల్ స్టాంపు కూడా ఇదే కావడం విశేషం. 1924, 1937 సంవత్సరాల్లో విడుదల చేసిన స్టాంపుల్లో జింగూ ఫోటోను యోషిదా టోయో తిరిగి డిజైన్ చేశారు. జింగూపై స్టాంపులు ముద్రించడం 1939తో  ఆగిపోయింది.
thumb|1881లో రాణి జింగూ ఫోటోతో విడుదలైన 1 యాన్ విలువైన కరెన్సీ నోటు.
ఒకప్పుడు యమటో రాజ్యం ఉన్న ప్రదేశం అయిన నరాలో ప్రస్తుతం జింగూ యొక్క అధికారిక సమాధి ఉంది.

రాణి జింగూ తప్పించి జపనీస్ చరిత్రలో మిగిలిన మహారాణులందరూ రాజ్యాన్ని తమ తండ్రుల దగ్గర నుంచి తీసుకున్నవారే. తరువాత ఆ రాజ్యాలు తిరిగి మొగవారి చేతిలోకే వెళ్ళాయి. అందుకే కొందరు మేధావులు పురుష రాజులు మాత్రమే తమ సంప్రదాయాన్ని కాపాడతారు అని వాదిస్తారు. కానీ ఈ వాదనకు రాణీ జింగూతో పాటు గెన్మై కూడా మినహాయింపుగా నిలిచారు. ఆమె తన కుమార్తె రాణీ గెన్షోకు తన రాజ్యాన్ని అప్పగించారు.

## నోట్స్



వర్గం:జపాన్
వాణి దొంగలరాణి

**వాణి దొంగలరాణి** 1974, అక్టోబర్ 4వ తేదీన విడుదలైన డబ్బింగ్ సినిమా. దీనిలో జయంతి ద్విపాత్రాభినయం చేసింది. కన్నడ సినిమా జయ విజయ దీనికి మూలం.
## నటీనటులు
* జయంతి
* గంగాధర్
* బాలకృష్ణ (నూతననటుడు)
* జయకుమారి
* హలం
* దినేశ్
* తూగుదీప శ్రీనివాస్
## సాంకేతికబృందం
* దర్శకుడు: ఆమంచర్ల శేషగిరిరావు
* నిర్మాతలు:పి.వి.సుబ్బారావు, జె.కృష్ణస్వామి
* మాటలు: అనిసెట్టి
* సంగీతం:టి.చలపతిరావు
* ఛాయాగ్రహణం: ప్రకాష్
## సంక్షిప్తకథ
ఒకే పోలికగల ఇద్దరు అమ్మాయిలు, వాణి రాణి. వాణి దొంగలముఠా నాయకురాలు. రాణి శ్రీమంతులబిడ్డ. అయితే ఆమె సంపదను అపహరించడానికి ఆమె బాబాయే ఆమెను సంహరించాలని కుట్రపన్నాడు. ఒక సారి రాణిని ఆపద నుండి తప్పించింది వాణి. వేషాలు మార్చుకుని ఒకరి స్థానంలో మరొకరు వచ్చారు. తుదకు దుర్మార్గుల కుట్రలను వాణి ఎలా భగ్నం చెసిందనేది పతాక సన్నివేశంలో చూపించారు.
## మూలాలు

వర్గం:హలం నటించిన సినిమాలు
వర్గం:టి.చలపతిరావు సంగీతం అందించిన సినిమాలు
ఆరాధ్యుల వెంకటేశ్వరరావు

thumb|ఆరాధ్యుల వెంకటేశ్వరరావు
**ఆరాధ్యుల వెంకటేశ్వరరావు** ప్రముఖ రంగస్థల నటులు.

## జననం
వెంకటేశ్వరరావు 1954లో అనంతవరం గ్రామంలో జన్మించారు. వీరి తండ్రి ఏ.వి.సుబ్బారావు కూడా రంగస్థల నటులే. తండ్రి పర్యవేక్షణలో నటునిగా తీర్చిదిద్దబడ్డారు.

## రంగస్థల ప్రస్థానం
వెంకటేశ్వరరావు 1966 సంవత్సరంలో పాఠశాల వార్షికోత్సవ సందర్భమున శ్రీకృష్ణరాయబారం నాటకంలో కృష్ణ పాత్ర ధరించారు. తన తండ్రిగారైన తండ్రి గారైన ఏ.వి.సుబ్బారావు స్థాపించిన శ్రీ పూర్ణశ్రీ నాట్యమండలిని 1980లో స్వీకరించి, తెరలు, లైటింగ్, డ్రెస్, స్వంతంగా ఏర్పాటు చేసుకొని దాదాపు 3 వేల నాటకాలు ప్రదర్శించారు.

అమెరికాలోని అట్లాంటా, న్యాష్ విల్లీ, డేటాన్, కొలంబస్, సెయింట్ లూయిస్, డెట్రాయిట్, హ్యుస్టన్, లాస్ ఎంజెల్స్, శ్యాన్ ఫ్రాన్సిస్కో, బోస్టన్, వాంట్స్ విల్లీ, పిట్స్ బర్గ్, డల్లాస్, ఫీనిక్స్ శాండియాగో, న్యూజెర్సీ, న్యూయార్క్ మొదలైన 20 రాష్ట్రాలలో పర్యటించి శ్రీరాముడు, శ్రీకృష్ణుడు పాత్రలు నటించారు.

ఆల్ ఇండియా రేడియో, దూరదర్శన్ వారు నిర్వహించిన అనేక కార్యక్రమాలలో పాల్గొన్నారు. 1987 నుండి 1991 వరకు తెనాలి పట్టణ రంగస్థల కళాకారుల సంఘం అధ్యక్షులుగా పనిచేశారు.

### నటించిన నాటకాలు - పాత్రలు
# శ్రీకృష్ణ తులాభారం, శ్రీకృష్ణరాయబారం - శ్రీ కృష్ణుడు
# శ్రీ రామాంజనేయ యుద్ధం - శ్రీరాముడు
# చింతామణి - భవానీ శంకరుడు

### సన్మానాలు - సత్కారాలు - బిరుదులు
1981 నుండి ఎన్నో సత్కారాలు, సన్మానాలు, బిరుదులు పొందారు. రాష్ట్రంలోనే కాకుండా ఒరిస్సా, పశ్చిమ బెంగాల్, ఢిల్లీ లలో అనేక సత్కారాలు, సన్మానాలు పొందారు.

# ఇంగ్లండు లోని యూరోపియన్ తెలుగు అసోసియేషన్ (ఇ.టి.సి) ఆహ్వానంపై 1995 జూన్ 25న బర్మింగ్‌హామ్ నగరంలోని డెడ్లీ హాలులో జరిగిన తెలుగు మహాసభలలో కృష్ణరాయబారం నాటకంలోని శ్రీకృష్ణ పాత్రను ఏకపాత్రాభినయంగా నటించారు. ఆనాటి సభలో ఆంధ్రప్రదేశ్ ముఖ్యమంత్రి యన్.టి.రామారావు గారు కూడా పాల్గొన్నారు. అందులో వెంకటేశ్వరరావుకు ప్రశంసాపత్రము, జ్ఞాపిక, 40 పౌండ్ల నగదు బహుకరించారు.
# 1995, జూలై7న "తానా" ఆహ్వానముపై చికాగో నగరం రోజ్ మౌంట్ హాలులో జరిగిన తెలుగు మహాసభలకు వెళ్లి శ్రీ రామాంజనేయ యుద్ధంలో శ్రీ రాముని పాత్రని నటించారు. అమెరికాలోని భారత రాయబారి సిద్దార్థ శంకర్రే, వెంకటేశ్వరరావుని మెమొంటోతో సత్కరించారు. అమెరికాలో "తానా" మహాసభలలో పాల్గొనడానికి, తెనాలి నుండి వెళ్లిన మొదటి రంగస్థలనటునిగా వెంకటేశ్వరరావుగారు ప్రసిద్ధి చెందారు.
# 1986లో కె.వి. శివయ్య (ఐ.ఎ.యస్.) చే సువర్ణ ఘంటాకంకణం
# 1987లో హైదరాబాదులో టి.యస్.రావు (డి.జి.పి.) చే పట్టాభిషేకం
# 1987 నవంబరు 1న రాష్ట్ర ముఖ్యమంత్రి నందమూరి తారకరామారావు చే సత్కారం
# 1987లో తెనాలి లయన్స్ క్లబ్ చే సన్మానం
# 1991లో తెనాలి శారదా కళా సమితిచే సన్మానం

## పురస్కారాలు

* 2025: కందుకూరి రంగస్థల పురస్కారం (ఆంధ్రప్రదేశ్ ప్రభుత్వం, 2025 ఏప్రిల్ 16)

## మూలాలు
* ఆరాధ్యుల వెంకటేశ్వరరావు, నూరేళ్ల తెనాలి రంగస్థలి, నేతి పరమేశ్వశర్మ, పుట. 267.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:1954 జననాలు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
న్యూ సెంచరీ గ్లోబల్ సెంటర్

**న్యూ సెంచరీ గ్లోబల్ సెంటర్** (**New Century Global Center**) అనేది చైనాలోని చంగ్డూ నగరంలో ఉన్న ఒక బహుళప్రయోజక భవనం, ఫ్లోర్ విస్తీర్ణం పరంగా ఇది ప్రపంచంలోనే అతిపెద్ద భవనం.

## పరిమాణం
ఈ భవనం ఫ్లోర్ స్థలం యొక్క 1,700,000 చదరపు మీటర్ల (18,000,000 చదరపు అడుగులు) తో పరిమాణంలో 500 మీటర్ల (1,600 అడుగులు) పొడవు, 400 మీటర్ల (1,300 అడుగులు) వెడల్పు, 100 మీటర్ల (330 అడుగులు) ఎత్తుతో ఈ భవనం విస్తరించి ఉంది. అందువలన ఈ భవనంలోని అంతస్తులన్నింటి ఫ్లోర్ స్పేస్ కొలత ప్రకారం ఇది ప్రపంచంలో అతిపెద్ద భవనం అయ్యింది.

## మూలాలు

వర్గం:నిర్మాణాలు
ఆమంచర్ల శేషగిరిరావు

**ఆమంచర్ల శేషగిరిరావు**(A.V.SESHAGIRI RAO)(1926-2007) ప్రముఖ సినిమా దర్శకుడు. ఇతడు 50కి పైగా తెలుగు, తమిళ, కన్నడ చిత్రాలకు దర్శకత్వం వహించాడు. ఇతడు నెల్లూరు నుండి వెలువడిన జమీన్‌ రైతు పత్రికలో సహాయసంపాదకునిగా పనిచేశాడు.  ఇతడు సినీ రచయితగా రాణించాలనే ఉద్దేశంతో ఆత్రేయ వద్ద సహాయకునిగా పనిచేశాడు. ఆత్రేయ సలహాతో దర్శకత్వం వైపు తన దృష్టిని మళ్ళించాడు. మొదట వయారిభామ చిత్రానికి సహాయ దర్శకునిగా పనిచేసి పెండ్లి పిలుపు సినిమాతో పూర్తిస్థాయి దర్శకుడిగా మారాడు.

## చిత్రసమాహారం
ఇతడు దర్శకత్వం వహించిన సినిమాల జాబితా ఈ క్రింది విధంగా ఉంది.
### తెలుగు
# వయారిభామ (1953) (సహాయ దర్శకుడు)
# పెండ్లి పిలుపు (1961)
# నువ్వా నేనా (1962)
# వీరపూజ (1968)
# తుపాకి రంగడు (1970)
# అందం కోసం పందెం (1971)
# వాణి దొంగలరాణి (1974)

### కన్నడ చిత్రాలు

# బెట్టద హులి (1965)
# హూవు ముల్లు (1968)
# మక్కళే మనెగె మాణిక్య (1969)
# జయ విజయ (1973)
# సంపత్తిగె సవాల్ (1974)
# హెణ్ణు సంసారద కణ్ణు (1975)
# బతుకు బంగారవాయితు (1976)
# బహద్దూర్ గండు (1976)
# రాజ నన్న రాజ (1976)
# సొసె తంద సౌభాగ్య (1977)
# శ్రీమంతన మగళు (1977)
# వసంత లక్ష్మి (1978)
# నానిరువుదె నినగాగి (1979)
# నెంటరొ గంటు కళ్ళరొ (1979)
# రవి చంద్ర (1980)
# హద్దిన కణ్ణు (1980)
# పట్టణక్కె బంద పత్నియరు (1980)
# అవళి జవళి (1981)
# గుణ నోడి హెణ్ణు కొడు (1982)
# కెరళిద హెణ్ణు (1983)
# మర్యాదె మహల్ (1984)
# ప్రేమవే బాళిన బెళకు (1984)
# పవిత్ర ప్రేమ (1984)
# కుంకుమ తంద సౌభాగ్య (1985)
# తాళిగాగి (1989)
# బహద్దూర్ హెణ్ణు (1993)

### తమిళచిత్రాలు
* కొల్లైకారన్ మగళ్

## మరణం
ఇతడు తన 81వ యేట చెన్నైలోని తన స్వగృహంలో 2007, జూన్ 17వ తేదీన మెదడులో రక్తస్రావం జరిగి మరణించాడు. 
## బయటి లంకెలు

## మూలాలు

వర్గం:తెలుగు సినిమా దర్శకులు
వర్గం:కన్నడ సినిమా దర్శకులు
వర్గం:తమిళ సినిమా దర్శకులు
వర్గం:1926 జననాలు
వర్గం:2000 మరణాలు
మాలు

**మాలు** (**Mortar** - **మోర్టార్**) అనగా రాళ్ళు, ఇటుకలు, కాంక్రీట్ ఇటుకదిమ్మల వంటి నిర్మాణ అచ్చులను ఒకటిగా కలుపుతూ కట్టడం కట్టుటకు ఉపయోగింపదగిన ఇసుక, సిమెంట్ల యొక్క అడుసు. ఈ మాలును కట్టడాల యొక్క క్రమరహిత అంతరాలను పూడ్చడానికి ఉపయోగిస్తారు. కొన్ని ప్రత్యేక ఇటుక గోడల నిర్మాణాల సమయంలో మాలు అలంకరణగా కనిపించుటకు మాలులో రంగులు కలుపుతారు. మాలును తాపీపని యొక్క అనేక నమూనాల తయారీలో ఉపయోగిస్తారు. 

మాలు అనేది సాధారణంగా ఇసుక, బంధకం, నీరు యొక్క మిశ్రమముల ద్వారా తయారు చేయబడుతుంది. 20 వ శతాబ్దం నుంచి అత్యంత సాధారణ బంధకం పోర్ట్లాండ్ సిమెంట్, కానీ పురాతన బంధకం సున్నపు మాలు, ఈ మాలును ఇప్పటికీ కొన్ని కొత్త నిర్మాణములలో ఉపయోగిస్తున్నారు. సిమెంట్ మాలు బలంగా చాలా ఎక్కువ కాలం ఉండుటకు కట్టడం పని పూర్తయిన తరువాత రోజు నుంచి కొన్ని రోజుల పాటు (30 రోజులు) నీటితో తడుపుతారు.

వర్గం:నిర్మాణాలు
నేదురుమల్లి బాలకృష్ణారెడ్డి

**నేదురుమల్లి బాలకృష్ణారెడ్డి** (1915-1978) ప్రముఖ స్వాతంత్ర్య సమరయోధుడు, సంఘసేవకుడు, విద్యావేత్త. ఇతడి సేవలను గుర్తించి భారతప్రభుత్వం 1969లో ఇతనికి పద్మశ్రీ పురస్కారం ప్రదానం చేసి గౌరవించింది.
## జీవిత విశేషాలు
ఇతడు నెల్లూరు జిల్లా, వాకాడులో 1915, జనవరి 15వ తేదీన నేదురుమల్లి వెంకటరెడ్డి, సీతమ్మ దంపతులకు పదవ సంతానంగా జన్మించాడు. ఇతడు సి.రామానుజ మొదలియార్, కఱ్ఱా సీతారామయ్య, జాన్ దయాళు, పాటూరు సుబ్రహ్మణ్యశాస్త్రి మొదలైన ఉపాధ్యాయుల వద్ద చదువు నేర్చుకున్నాడు. ఇతడు సూళ్ళూరుపేటలో మూడవ ఫారం వరకు మాత్రమే చదువుకున్నాడు.

## సంస్థలు
ఇతడు వాకాడులోను చుట్టుపక్కల గ్రామాలలోను అనేక సంస్థలు నడిపాడు. వాటిలో కొన్ని:
* నేదురుమల్లి వెంకటరెడ్డి మెమోరియల్ బేసిక్ ఉపాధ్యాయ శిక్షణ పాఠశాల
* హరిజన విద్యార్థి ఉద్ధారక సంఘము
* హరిజన విద్యార్థి వసతి గృహము
* ఎల్లశిరి ఫిర్కా హైస్కూలు
* ఎస్.ఎ.ఎల్.సి. ఉన్నత పాఠశాల
* ఆంధ్ర విద్యార్థి శరణాలయము
* డి.ఇ.ఎల్.మిషన్ స్కూలు
* సీతమ్మ పారిశ్రామిక పాఠశాల
* కాళిదాస బాలుర వసతి గృహము
మొదలైనవి.

## మూలాలు

వర్గం:1915 జననాలు
వర్గం:సంఘ సేవకులు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:1978 మరణాలు
వర్గం:నెల్లూరు జిల్లా స్వాతంత్ర్య సమర యోధులు
వర్గం:నెల్లూరు జిల్లా సామాజిక కార్యకర్తలు
సయ్యద్ ఫరీదుద్దీన్

**సయ్యద్ ఫరీదుద్దీన్** ఆంధ్రప్రదేశ్ రాష్ట్రానికి చెందిన అణుశాస్త్రవేత్త. ఇతడు మనదేశంలోని న్యూక్లియర్ ప్లాంట్లలో వినియోగానికి అవసరమైన భారజల ఉత్పత్తికి సంబంధించి విశేషమైన కృషి చేశాడు.  భారత ప్రభుత్వం ఇతని సేవలను గుర్తించి 1967లో పద్మశ్రీ పురస్కారంతో సత్కరించింది.

## విశేషాలు

ఇతడు ఉస్మానియా విశ్వవిద్యాలయం నుండి ఎం.ఎస్.సి. పట్టాపుచ్చుకున్నాడు. పిమ్మట అమెరికాలోని మిచిగన్ యూనివర్శిటీలో ఉన్నతవిద్యను అభ్యసించాడు. ఇతడు 1953లో భారత ప్రభుత్వ అణుఇంధన శాఖలోని హెవీ వాటర్ బోర్డులో జూనియర్ ఆఫీసర్‌గా ఉద్యోగంలోచేరాడు. ఇతడు తన ఉద్యోగ ప్రస్థానంలో అనేక పదవులను పొందాడు. ఇంజనీరింగ్ విభాగానికి డైరెక్టర్‌గా, బాబా అణుపరిశోధనాకేంద్రానికి అడిషనల్ డైరెక్టర్‌గా, భారజల ప్రాజెక్టుల ప్రాజెక్ట్ డైరెక్టర్, ఆఫీసర్ ఆన్ స్పెషల్ డ్యూటీగా వివిధ పదవులను నిర్వహించాడు. ఇతడు వియన్నాలోని అంతర్జాతీయ అణుశక్తి ఏజెన్సీలోని న్యూక్లియర్ ఫ్యూయల్ సైకిల్ విభాగానికి డైరెక్టర్‌గా 1980-1985 మద్యకాలంలో పనిచేశాడు. ప్రస్తుతం భారతదేశంలోని భారజల ప్లాంట్లు స్వయం సమృద్ధి సాధించడానికి ఇతని కృషియే కారణం.

## మూలాలు

వర్గం:పద్మశ్రీ పురస్కార గ్రహీతలు
నిమ్మగడ్డ వెంకటేశ్వర్లు

**నిమ్మగడ్డ వెంకటేశ్వర్లు**  రంగస్థల నటుడు. 

## రంగస్థల ప్రస్థానం
శర్మ బ్రదర్స్ లో ఒకరైన వెంకటేశ్వర్లుపై తన అన్నగారి నాటక ప్రదర్శనల ప్రభావం ఎంతో ఉంది. 1971 లో తెనాలిలో కళాభారతి నాటక సంస్థను ప్రారంభించాడు. కళాభారతి ప్రదర్శించిన ప్రతిష్టాత్మకమైన జైభవానీ నాటకంలో చత్రపతి శివాజీ పాత్ర అద్భుతంగా పోషించాడు. నాటక ప్రదర్శన తరువాత శివాజీ పాత్రలో ఉన్న వెంకటేశ్వర్లు ప్రక్కన ఎంతోమంది నిలబడి ఫొటోలు తీయించుకునేవారు.

చిన్న వయస్సులోనే ప్రమాదవశాత్తు చనిపోయిన తన కుమారుని పేరున శ్రీరామ సంస్థను   ఫైన్ ఆర్ట్స్ స్థాపించి, కార్యక్రమాలు నిర్వహిస్తున్నాడు. ఇండియన్ బ్యాంక్ లో సీనియర్ ఆఫీసర్ గా ఉద్యోగం చేస్తూ హైదరాబాద్ లో ఉంటున్నాడు.

## నటించిన నాటకాలు – పాత్రలు
# జైభవానీ - శివాజీ
# కీర్తిశేషులు – వాణీనాధం
# తుఫాన్ – గోపి
# ఉలిపికట్టె
# మానవుడు-చిరంజీవి

## మూలాలు
* నిమ్మగడ్డ వెంకటేశ్వర్లు, నూరేళ్ల తెనాలి రంగస్థలి, నేతి పరమేశ్వశర్మ, పుట. 268.

వర్గం:తెలుగు రంగస్థల నటులు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
అశ్వ సామర్థ్యం

**అశ్వసామర్థ్యం** లేదా **హార్స్‌పవర్** (**Horsepower**, **hp**) అనేది సామర్థ్యం యొక్క ఒక కొలత ప్రమాణం. హార్స్‌పవర్ లలో అనేక వివిధ ప్రమాణాలు, రకాలు ఉన్నాయి. నేడు ఉపయోగంలో రెండు సాధారణ నిర్వచనాలు ఉన్నాయి: మెకానికల్ హార్స్పవర్ (లేదా ఇంపీరియల్ హార్స్పవర్), ఇది సుమారు 745.7 వాట్స్;, మెట్రిక్ హార్స్పవర్, ఇది సుమారు 735.5 వాట్స్.

ఈ "హార్స్ పవర్" పదమును దుక్కి గుఱ్ఱముల యొక్క సామర్థ్యముతో ఆవిరి యంత్రాల యొక్క అవుట్పుట్ సరిపోల్చడానికి స్కాటిష్ ఇంజనీర్ జేమ్స్ వాట్ 18 వ శతాబ్దంలో అవలంబించాడు. ఈ హార్స్‌పవర్ పదం తరువాత పిస్టన్ ఇంజన్ల యొక్క ఇతర రకాల పవర్ అవుట్పుట్ సహా టర్బైన్లు, విద్యుత్ మోటార్లు వంటి, ఇతర యంత్రాల యొక్క అవుట్పుట్ సామర్థ్యాన్ని సూచించుటకు విస్తరించబడింది.

## ఇవి కూడా చూడండి
విద్యుత్ సామర్థ్యం

## మూలాలు

వర్గం:కొలత ప్రమాణాలు
పన్నా దాయి

**పన్నా దాయి, **16వ శతాబ్దానికి చెందిన మహారాజు ఉదయ్ సింగ్ II కు ఆయా. మహారాణా సంగ్రాం సింగ్ నాలుగో కొడుకు ఉదయ్ సింగ్ 1522లో పుట్టిన దగ్గర నుంచీ ఆమె పెంచారు. ఉదయ్ సింగ్ పన్నా పాలు తాగి పెరిగారు. ఆమె కుమారుడు చందన్, ఉదయ్ సింగ్ ఇద్దరూ ఒకే వయసు వారు. వారిద్దరూ కలిసి పెరిగారు. సంగ్రాం సింగ్ మరణించిన తరువాత, ఉదయ్ సింగ్ బంధువు అయిన భన్వీర్ రాజ్యం కోసం ఉదయ్ ను చంపడానికి ప్రయత్నించారు. ఆ సమయంలో పన్నా ఉదయ్ ను కాపాడుకునేందుకు, అతని బదులుగా తన కొడుకు చందన్ ను భన్వర్ కు ఇచ్చారు. అలా ఉదయ్ సింగ్ ను బతికించేందుకు తన కొడుకును త్యాగం చేశారు ఆమె.

## జీవిత చిత్రణ
ఆమె ముందు జీవితం గురించి పెద్దగా ఆధారాలు అందుబాటులోకి లేవు. కానీ ఆమె నాయిబ్రాహ్మణ కులానికి చెందినవారని చెప్పుకుంటారు. మహారాణా సంగ్రాం సింగ్ భార్య రాణీ కర్ణవతికి చెలికత్తె పన్నా. రాజకీయ వ్యవహారాల్లో కూడా పనా కర్ణవతికి సలహాలూ, సూచనలు ఇచ్చేవారు. పన్నా అంటే రాణి కర్ణవతికి ఎంతో నమ్మకం. అందుకే తన ఇద్దరు కుమారులు విక్రమాదిత్య సింగ్, ఉదయ్ సింగ్ ల పాలనా బాధ్యత పూర్తిగా పన్నాకు అప్పగించారు ఆమె.

### విక్రమాదిత్య సింగ్ పట్టాభిషేకం
16వ శతాబ్దాంలోని రెండు, మూడు దశాబ్దాలు మేవాడ్ రాజ్యంలో అతి కష్టంగా గడిచాయని చెప్పుకోవచ్చు. ఎన్నో సంఘటనలు అతి వేగంగా జరిగిపోయాయి ఈ కాలంలో. 1527లో మొఘల్ చక్రవర్తి బాబర్ తో  జరిగిన ఖన్వా యుద్ధంలో మహారాణా సంగ్రాం సింగ్ గాయాల పాలయ్యారు. ఆ గాయల వల్లనే మరణించారు. సంగ్రాం సింగ్ పెద్ద కుమారుడు భోజ రాజ్ 1521లో జరిగిన ఒక యుద్ధంలో మరణించారు. సంగ్రాం  సింగ్ బతికి ఉన్న రోజుల్లోనే అతని ముగ్గురు కొడుకులూ మరణించారు. సంగ్రాంగ్ సింగ్ తరువాత అతని కొడుకు మహారాణా రతన్ సింగ్  II  అధికారంలోకి వచ్చారు. అతను 1527 నుంచి 1531 వరకు  నాలుగేళ్ళు పరిపాలించి, చనిపోయారు. ఆ తరువాత అతని తమ్ముడు విక్రమాదిత్య సింగ్ 14 ఏళ్ళ వయసులో పట్టాభిషిక్తుడయ్యారు.  విక్రమాదిత్యకు పెంకితనం, అహంకారం బాగా ఎక్కువ. అతని  ఆస్థానంలోని కొందరు ప్రముఖులు అతని ప్రవర్తన నచ్చక రాజ్యాన్ని  విడిచి వెళ్ళిపోయారు. విక్రమాదిత్య అధికారంలో ఉండగా ఆ దేశంలోకి  రామని ప్రతిజ్ఞలు చేసినవారూ ఉన్నారు.

## మూలాలు


వర్గం:రాజస్థాన్ మహిళలు
వర్గం:మధ్యయుగ మహిళలు
మాధవపెద్ది రామస్వామి

మాధవపెద్ది రామస్వామి లలిత సంగీత గాయకుడు, రంగస్థల నటుడు, కారమ్స్ క్రీడాకారుడు.

## జీవిత విశేషాలు
అతను గుంటూరు జిల్లా, పొన్నూరు మండలానికి చెందిన  బ్రాహ్మణకోడూరు గ్రామములో 1927 మే 31న శేషగిరిరావు, లక్ష్మీనరసమ్మ దంపతులకు జన్మించాడు.   1952 నుండి 1975 వరకు ఆకాశవాణి లలిత సంగీత విభాగంలో వందలాది పాటలకు స్వరకల్పన చేయడంతోపాటు గుర్తింపు పొందిన కవులు వ్రాసిన పాటలను స్వయంగా పాడాడు.అతను  ఎన్నో కచేరీలలో పాటలు పాడటమేగాక, క్యారమ్స్  క్రీడలో తన ప్రతిభతో 1952లో నిర్వహించిన జాతీయస్థాయి పోటీలలో బహుమతి సాధించాడు. గుంటూరు  హిందూ కళాశాలలో చాలా రోజులు పనిచేసాడు. అతను  2001  సెప్టెంబరు 8న కాలధర్మం చేసాడు.

## వ్యక్తిగత జీవితం
అతని భార్య శారద. అతనికి ఏడుగురు సంతానం. నాగలక్ష్మి, రామచంద్ర ప్రసాద్, సాయికృష్ణ, శేషగిరిరావు, లక్ష్మీ, మాధవీకృష్ణ, గురు ప్రసాద్. 

అతని సహోదరులు సత్యనారాయణమూర్తి, శారదాదేవి.

## మూలాలు

## బాహ్య లంకెలు
* 

వర్గం:తెలుగు కళాకారులు
వర్గం:సంగీతకారులు
వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:1927 జననాలు
వర్గం:2001 మరణాలు
జంధ్యాల వెంకట సీతారామశాస్త్రి

**జంధ్యాల వెంకట సీతారామశాస్త్రి** ప్రముఖ రంగస్థల నటులు.

## జననం
సీతారామశాస్త్రి 1939 లో జన్మించారు.

## రంగస్థల ప్రస్థానం
కొల్లూరు హైస్కూల్ లో చెరువు ఆంజనేయశాస్తి రచించిన నాటికలో మొదటసారిగా నటించి, ఉపాధ్యాయులచే ప్రశంసలు బహుమతి పొందారు. అనంతరం 1950లో లయోలా కళాశాలలో చదువుతూ నాటకాలలో నటించి, మంచి గుర్తింపు పొందారు. విజయవాడలోని ర.స.న సమాఖ్యతో పరిచయం ఏర్పడిన తరువాత, ఆ సంస్థవారు ప్రదర్శించిన కీర్తిశేషులు నాటకంలో ఛైర్మన్ పాత్ర ధరించి అనేక బహుమతులు అందుకున్నారు.

శివరామిరెడ్డి దర్శకత్వంలో ఉలిపికట్టె నాటికలో ఫాదరీ గా నటించారు. వేమూరి రామయ్య 1960 నుండి పౌరాణిక నాటకాలలో నటించడం ప్రారంభించారు. నర్తనశాల లో ఉత్తర కుమారుడు పాత్రను చాలా అద్భుతంగా పోషించేవారు. 1962లో సౌభాగ్య ఆర్ట్ ధియేటర్ ను స్థాపించి, ఆనేక నాటకాలు ప్రదర్శించారు. వేమూరి రామయ్య, విషభొట్ల  వెంకటేశ్వర్లు సీతారామశాస్త్రికి పద్యాలు పాడటం నేర్చించారు. ఆకాశవాణి విజయవాడ కేంద్రంలో గత 36 సంవత్సరాలనుండి బి గ్రేడ్ (హై) కళాకారులుగా అనేక నాటకాలలో పాల్గొన్నారు. తెనాలి పట్టణ రంగస్థల కళాకారుల సంఘానికి ప్రధాన కార్యదర్శిగా రెండుసార్లు ఏకగ్రీవంగా ఎన్నికయ్యారు.

## నటించిన నాటకాలు  - పాత్రలు
# కీర్తిశేషులు - ఛైర్మన్
# ఉలిపికట్టె - ఫాదరీ
# నర్తనశాల - ఉత్తర కుమారుడు
# సతీ సక్కుబాయ - కాశీపతి
# చింతామణి - భవానీ, సుబ్బిశెట్టి
# హరిశ్చంద్ర -  నక్షత్రకుడు

## మూలాలు
* జంధ్యాల వెంకట సీతారామశాస్త్రి, నూరేళ్ల తెనాలి రంగస్థలి, నేతి పరమేశ్వశర్మ, పుట. 269.

వర్గం:తెలుగు రంగస్థల నటులు
వర్గం:1939 జననాలు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
ఒలింపస్ మోన్స్

**ఒలింపస్ మోన్స్** (**Olympus Mons**) అనేది అంగారక గ్రహంపై ఉన్న చాలా పెద్ద షీల్డ్ అగ్నిపర్వతం. ఒక కొలత ప్రకారం, ఇది దాదాపు 22 కిలోమీటర్ల (13.6 మైళ్లు) ఎత్తును కలిగియుంటుంది. ఒలింపస్ మోన్స్ సముద్ర మట్టానికి పైన ఎవరెస్టు పర్వతం ఎత్తుకు రెండున్నర రెట్లు ఉంటుంది. ఇది అంగారకగ్రహంపై ఉండే పెద్ద అగ్నిపర్వతములలో ప్రసిద్ధమైంది, ఇది అతిపెద్ద అగ్నిపర్వతాలలో ఒకటి, ఎత్తైన గ్రహ పర్వతం, సౌర వ్యవస్థలో ప్రస్తుతం కనుగొనబడిన రెండవ ఎత్తైన పర్వతం, వెస్టాలోని రీసిల్వియాతో పోల్చవచ్చు. ఈ అగ్నిపర్వతం దాదాపు 18.65°N 226.2°E, వద్ద అంగారక గ్రహం యొక్క పశ్చిమ అర్ధగోళంలో ఉంది, థార్సిస్ ఉబ్బు దిబ్బ యొక్క వాయవ్య అంచుకు కొంచెం దూరంలో ఉంది. ఒక కవచ అగ్నిపర్వతం వలె, ఒలింపస్ మోన్స్ హవాయి దీవులను తయారు చేసే పెద్ద అగ్నిపర్వతాల ఆకృతిని పోలి ఉంటుంది. ఇది సుమారు 600 కి.మీ (370 మై) వెడల్పు కలిగి ఉంటుంది. ఇది పర్వతం అంత పెద్దదిగా ఉండటం వలన, దాని అంచుల వద్ద సంక్లిష్ట నిర్మాణం ఉండటం వలన, దానికి ఒక నిర్దిష్ట ఎత్తు కేటాయించడం కష్టం. ఒలింపస్ మోన్స్ అంగారక గ్రహం పై 21&nbsp;km (13&nbsp;mi) ఎత్తులో ఉంది.ఒలింపస్ మోన్స్ ఒక షీల్డ్ అగ్నిపర్వతం. కరిగిన పదార్థాన్ని చిందించడానికి బదులుగా, కవచ అగ్నిపర్వతాలు లావా ద్వారా నెమ్మదిగా ప్రవహిస్తాయి. తత్ఫలితంగా, పర్వతం తక్కువ వాలుగా ఉంటుంది, సగటు వాలు 5 శాతం మాత్రమే.ఒలింపస్ మోన్స్ ఇప్పటికీ సాపేక్షంగా యువ అగ్నిపర్వతం. ఇది ఏర్పడటానికి కొన్ని వందల సంవత్సరాలు పట్టింది, అయితే ఈ పర్వతం యొక్క కొన్ని ప్రాంతాలు కేవలం కొన్ని మిలియన్ సంవత్సరాల నాటివి, సౌరవ్యవస్థ యొక్క జీవితకాలంలో సాపేక్షంగా చిన్నవి. ఒలింపస్ మోన్స్ యొక్క శిఖరాగ్రం వద్ద ఒక కాల్డెరా 80 కిమీ (50&nbsp;mi) వెడల్పు ఉంది. పోల్చడానికి, ఒలింపస్ మోన్స్ యొక్క పరిమాణం భూమి మీద వున్న పెద్ద అగ్ని ప్రర్వతం అయిన మౌనా లోవా కంటే 100 రెట్లు పెద్దదిగా ఉంది. బహుశా అధిక విస్ఫోటనం రేట్లు, తక్కువ ఉపరితల గురుత్వాకర్షణ ఫలితంగా మార్టిన్ ఉపరితలంపై లావా ప్రవాహాలు చాలా పొడవుగా ఉన్నట్లు గమనించవచ్చు.అంగారక గ్రహంపై ఉన్న అగ్నిపర్వతాలు అంత భారీగా ఉండటానికి మరొక కారణం ఏమిటంటే, అంగారక గ్రహంపై ఉన్న క్రస్ట్ భూమిపై చేసే విధంగా కదలదు.అంగారక గ్రహంపై ఉన్న అగ్నిపర్వతాలు అంత భారీగా ఉండటానికి మరొక కారణం ఏమిటంటే, అంగారక గ్రహంపై ఉన్నఉపరితలం భూమిపై వున్న ఉపరితలంలాగా కదలదు. 

వర్గం:అంగారకుడు
వర్గం:పర్వతాలు
కల్పన (నటి)

**కల్పన** (1943 – 1979) ఒక దక్షిణ భారతదేశపు చలనచిత్ర నటి. ఈమె అసలు పేరు *శరత్‌లత*. ఈమె ఎక్కువగా కన్నడ సినిమాలలో నటించింది. ఈమెను అభిమానులు "మిణుగు తారె" (మెరిసే నక్షత్రం) అని ముద్దుగా పిలుచుకుంటారు. 

## ఆరంభ జీవితం
ఈమె శరత్ లత అనే పేరుతో కర్ణాటక రాష్ట్రంలోని దక్షిణ కన్నడ జిల్లాలో తుళు భాష మాట్లాడే కుటుంబంలో కృష్ణమూర్తి, జానకమ్మ దంపతులకు 1943, జూలై 18వ తేదీన జన్మించింది.ఈమెకు బాల్యం నుండే నటన పట్ల ఆసక్తి ఉండేది. స్కూలులో జరిగే నాటక పోటీలలో పాల్గొనేది. ఈమె సినిమాలు, నాటకాలలో నటించడానికి అవకాశాలకోసం తన తల్లి, తమ్మునితో కలిసి ఉత్తర కన్నడ జిల్లాకు వెళ్ళింది. ఈమె దావణగెరెలో ఉన్నప్పుడు ఈమెకు శివకుమార్ పరిచయమై ఈమెను మద్రాసుకు తీసుకువెళ్ళి కన్నడ నటుడు నరసింహరాజుకు పరిచయం చేశాడు. దర్శకుడు బి.ఆర్.పంతులు ఈమె నటనకు ముగ్ధుడై ఈమెకు తొలి అవకాశం ఇచ్చాడు. అతిత్వరలోనే ఈమె అందివచ్చిన అవకాశాలను వినియోగించుకుని నటిగా సినిమా పరిశ్రమలో నిలదొక్కుకుంది.

## వృత్తి

ఈమె కన్నడ చలనచిత్ర పరిశ్రమలో 1963లో బి.ఆర్.పంతులు దర్శకత్వంలో వచ్చిన సాకు మగళు చిత్రం ద్వారా కథానాయికగా అడుగు పెట్టింది. తరువాత ఈమె తన పేరును "కల్పన"గా మార్చుకుంది. 1967లో పుట్టణ్ణ కనగాళ్ దర్శకత్వంలో విడుదలైన  బెళ్ళి మోడ చిత్రం ఈమెకు గుర్తింపును తెచ్చిపెట్టింది. తరువాత ఈమె వరుసగా *శరపంజర*, *గజ్జెపూజె*, *ఎరడు కనసు*, *కప్పు బిళుపు*, *బయలు దారి*, *గంధద గుడి*, *బంగారద హూవు* వంటి విజయవంతమైన కన్నడ సినిమాలలో నటించింది. ఈమె కొన్ని తమిళ, తెలుగు, మలయాళ సినిమాలలో కూడా నటించింది. కోటి చెన్నయ్య, మలెయ మక్కళు వంటి తుళు సినిమాలలో కూడా నటించింది. ఈమె సుమారు 80 సినిమాలకు పైగా నటించింది. ఈమె రాజ్‌కుమార్, గంగాధర్, ఉదయకుమార్, సుదర్శన్, రాజశంకర్, కళ్యాణ్ కుమార్, రంగా, అశ్వథ్, శ్రీనాథ్, రాజేష్, విష్ణువర్ధన్, లోకేష్, అనంత్ నాగ్ మొదలైన నటుల సరసన నటించింది. ఈమె నటించిన పాత్రలకు ఎక్కువగా పి.సుశీల, ఎస్.జానకి పాటలను పాడారు.  జయంతి, భారతి, చంద్రకళ ఈమెకు సమకాలీన నటీమణులు. 

ఈమెకు 1977నాటికి సినిమా అవకాశాలు తగ్గసాగాయి. దానితో ఈమె ఉత్తరకర్ణాటక డ్రామా కంపెనీలలో నటించడంపై దృష్టి సారించింది. ముఖ్యంగా ఈమె గుడిగేరి బసవరాజు డ్రామా కంపెనీలో పనిచేసింది. సినిమాలలో అవకాశాలు తగ్గిపోవడం, ఆర్థిక సమస్యలతో ఈమె మానసికంగా కృంగిపోయింది. ఈమె 35 సంవత్సరాలు మాత్రం జీవించింది. అందులో 15 సంవత్సరాలు సినిమా పరిశ్రమలో పనిచేసింది.

## మరణం
ఈమె 1979, మే 12వ తేదీన మరణించింది. ఈమె ఆత్మహత్యకు  ఆరోగ్య సమస్యలు, ఆర్థిక సమస్యలు, ప్రేమ వైఫల్యం మొదలైన అనేక కారణాలు చెబుతారు కానీ ఏవీ నిరూపింప బడలేదు. పోస్ట్ మార్టం నివేదిక ప్రకారం ఈమె 56 నిద్రమాత్రలను మ్రింగినట్లు తెలుస్తుంది. ఈమె చివరి రోజులను బెళగావి జిల్లా సంకేశ్వర్ సమీపంలోని గోటూరు ఇన్‌స్పెక్షన్ బంగళాలో గడిపింది. 
## తెలుగు సినిమాలు
ఈమె నటించిన కొన్ని తెలుగు సినిమాలు:
# అర్ధరాత్రి (1969)
# మద్రాస్ టు హైదరాబాద్ (1969)
# జగత్ మొనగాళ్ళు (1971)
# గూడుపుఠాని (1972)
# తులసి (1974)
# నీడలేని ఆడది (1974)
# కోటలోపాగా (1976)
# దేవుడు చేసిన బొమ్మలు (1976)
# నవయుగం

## అవార్డులు

;దక్షిణాది ఫిల్మ్‌ఫేర్ పురస్కారాలు
* ఫిల్మ్‌ఫేర్ ఉత్తమ నటి – కన్నడ – *[[:kn:ಯಾವ ಜನ್ಮದ ಮೈತ್ರಿ|యావ జన్మద మైత్రి]]* (1972)

; కర్ణాటక రాష్ట్ర చలనచిత్ర పురస్కారాలు
* ఉత్తమ నటి – *[[:kn:ಬೆಳ್ಳಿಮೋಡ|బెళ్ళిమోడ]]* (1967)
* ఉత్తమ నటి – *[[:kn:ಹಣ್ಣೆಲೆ ಚಿಗುರಿದಾಗ (ಚಲನಚಿತ್ರ)|హన్నెళె చిగురిదాగ]]* (1968)
* ఉత్తమ నటి – *[[:kn:ಶರಪಂಜರ|శరపంజర]]* (1971)

## మూలాలు

వర్గం:భారతీయ సినిమా నటీమణులు
వర్గం:కన్నడ సినిమా నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:ఆత్మహత్యలు
వర్గం:1979 మరణాలు
వేదా

**వేదా** (ఎస్.ఎస్.వేదాచలం) భారతీయ  సినీ సంగీత దర్శకుడు. ఇతడు 1950వ దశకంలో సింహళ భాషా చిత్రాలకు సంగీత దర్శకుడుగా పనిచేశాడు. అప్పట్లో సింహళ భాషా చిత్రాలు మద్రాసులో నిర్మించబడేవి. తరువాత ఇతడు ముఖ్యంగా తమిళ సినిమాలకు సంగీతాన్ని అందించాడు. 1952 నుండి పాతిక సంవత్సరాలకు పైగా ఇతడు క్రియాశీలకంగా ఉన్నాడు. ఇతడు 1960వ దశకంలో సుమారు 25 సినిమాలకు సంగీత దర్శకుడిగా పనిచేశాడు. ఇతడు ఎక్కువగా మోడరన్ థియేటర్స్ అనే చిత్రనిర్మాణ సంస్థ నిర్మించిన సినిమాలకు సంగీత దర్శకుడిగా ఉన్నాడు.
## వృత్తి
ఇతడు మొదట టి.జి.లింగప్ప, సి.ఎన్.పాండురంగన్ మొదలైన సంగీత దర్శకుల వద్ద సహాయకుడిగా పనిచేశాడు. 1956లో మర్మవీరన్ అనే సినిమాకు మొదటి సారి మ్యూజిక్ డైరెక్టర్‌గా పనిచేశాడు. ఈ చిత్రంలో రావు బాలసరస్వతీ దేవి పాడిన పాట బాగా హిట్  అయ్యింది. ఇతని సంగీత దర్శకత్వంలో టి. యం. సౌందరరాజన్, పి.సుశీల, ఎల్.ఆర్.ఈశ్వరి, ఎ.ఎం.రాజా, తిరుచ్చి లోకనాథ, కె.జె.ఏసుదాసు, టి.ఎ.మోతి, ఎస్.సి.కృష్ణన్, జె.పి.చంద్రబాబు, సిర్కాళి గోవిందరాజన్, వి.ఎన్.సుందరం, ఎ.ఎల్.రాఘవన్, ఎస్.వి.పొన్నుస్వామి, మొహినుద్దీన్ బేగ్, ఎడ్డీ జయమ్మ, కె.జమునారాణి, రాధ జయలక్ష్మి, పి.లీల, జిక్కి, కె. రాణి, ఎ.జి.రత్నమాల, బి.వసంత, ఎం.ఎస్‌. రాజేశ్వరి, రుక్మిణీదేవి, మనోరమ మొదలైన గాయకులు పాడారు. కణ్ణదాసన్, సుందర్ కన్నన్, ఎ.ఎల్.నారాయణన్, తంజై ఎన్.రామయ్య దాస్, విల్లిపుత్తన్, ఎ.మరుదకాశి, వల్లి, కరుణైదాసన్, నల్లతంబి, అలంగుడి సోము, పంజు అరుణాచలం మొదలైన గీతరచయితలు వ్రాసిన పాటలకు ఇతడు సంగీతం కూర్చాడు.

## ఫిల్మోగ్రఫీ
ఇతడు సంగీతం సమకూర్చిన తెలుగు సినిమాలు కొన్ని:
# ఆమె ఎవరు? (1966)
# మొనగాళ్ళకు మొనగాడు (1966)
# అవే కళ్ళు (1967)
# ఎవరు మొనగాడు (1968)
# రాజ్యకాంక్ష (1969)
# నేనూ మనిషినే (1971)

## మూలాలు

*
*
*
## బయటి లింకులు
*

వర్గం:సినిమా సంగీత దర్శకులు
వర్గం:తమిళ సినిమా సంగీత దర్శకులు
రాజ్యకాంక్ష

**రాజ్యకాంక్ష** 1969, జూలై 26న విడుదలైన డబ్బింగ్ సినిమా జీ. విశ్వనాథం దర్శకత్వంలో, వచ్చిన ఈ చిత్రంలో జెమిని గణేశన్, మనోహర్, బాలాజీ, పద్మిని , రాగిణి మొదలగు వారు నటించిన ఈ చిత్రానికి సంగీతం వేదా, పామర్తి అందించారు.
## తారాగణం
* పద్మిని - రాణీ లక్ష్మీదేవి
* జెమినీ గణేశన్ - విక్రమవర్మ
* రాగిణి - అంబిక
* అశోకన్ - ప్రతాపుడు
* మనోహర్ - సులేమాన్

## సాంకేతికవర్గం
* దర్శకత్వం : జి.విశ్వనాథం
* మాటలు, పాటలు: అనిసెట్టి
* స్టంట్స్: కె.మాధవన్
* సంగీతం: వేదా, పామర్తి
* కూర్పు: బి.గోపాలరావు
* నిర్మాతలు: పి.సీతారామరాజు, కృష్ణమూర్తి 

## కథ
మంగళపురి రాణి లక్ష్మీదేవి స్వతంత్రభావాలను ప్రతాపుడు, సులేమాన్ అనే ఇద్దరు ముష్కర రాజ్యకాంక్ష పిపాసులు నాశనం చేయాలని ప్రయత్నిస్తారు. లక్ష్మీదేవి సేనాపతి రుద్రవర్మ శత్రుపక్షంలో చేరిపోతాడు. పొరుగు రాజు విక్రమవర్మ లక్ష్మీదేవిని ఆదుకుని చివరకు ప్రతాపుని బారి నుండి రక్షిస్తాడు. ఆమెను వివాహం చేసుకుంటాడు.
## పాటలు
పాటల రచయిత అనిశెట్టి సుబ్బారావు.

ఈ చిత్రంలోని పాటల వివరాలు: 
# అందరాని పెన్నిధినే గోరితిగాదా ఒక అంతులేని బాధాయె - పి.సుశీల
# అవనిలో రాజ్యము అది వీర భోజ్యమమ్మా హృదయమున్న - ఘంటసాల వెంకటేశ్వరరావు
# కలలు విరియు కన్నులయందే కరగి పోవు ఆశలీవేవో - ఎస్.పి.బాలసుబ్రహ్మణ్యం,పి.సుశీల
# భీష్మ ద్రోణ ప్రముఖత..అంగములు సడలి - పి.లీల, ఎ.పి.కోమల,మాధవపెద్ది సత్యం
# మగువా మగువా ముద్దులు కులికే విరివే ఈ మనిషి మదిలో - ఎల్.ఆర్.ఈశ్వరి
## మూలాలు